Y Rhyfel Byd Cyntaf yng Nghymru - Wicipedia\nGweler Y Rhyfel Byd Cyntaf am y Rhyfel Byd Cyntaf yn gyffredinol\nEwrop, y Cefnfor Tawel, De Ddwyrain Asia, y Dwyrain Canol, Môr y Canoldir, Tseina ac Affrica\nDavid Lloyd George a'r Rhyfel Byd Cyntaf\n*Cymru a'i rol yn y Rhyfel Mawr\nHanes Cymru a Lloegr wedi 1880\n*Trosolwg byr o’r Rhyfel Byd Cyntaf\nPrif Frwydrau'r Rhyfel Byd Cyntaf\nGwersyll Carcharorion Fron-goch\nCafodd y Rhyfel Byd Cyntaf (28 Gorffennaf 1914 - 11 Tachwedd 1918) effaith fawr ar hanes Cymru yn ystod yr ugeinfed ganrif.\nCyfrannodd Cymru yn sylweddol at y Rhyfel Byd Cyntaf mewn sawl ffordd. Er enghraifft, o safbwynt milwyr, arweinyddiaeth y rhyfel, ac o ran y gweithlu a'r economi. Gwirfoddolodd llawer iawn o Gymry i ymladd yn y rhyfel. Yn nhermau canrannol, recriwtiwyd mwy o Gymry na Saeson, Albanwyr neu Wyddelod, ac ymladdodd milwyr o Gymru yn rhai o frwydrau mwyaf ffyrnig y rhyfel megis y Somme, Coed Mametz, Ypres a Brwydr Passchendaele.\nGlo rhydd o Gymru oedd yn gyrru’r Llynges Brydeinig ac fe wnaeth gweithwyr o Gymru a diwydiant Cymru gyfraniad enfawr at ymdrech y rhyfel. Arweiniwyd yr ymgyrch ryfel gan y Cymro, David Lloyd George, y Prif Weinidog rhwng 1916 a 1918. Penderfynodd Lloyd George ddilyn polisi rhyfel diarbed wrth ymladd y rhyfel. Golygai hyn bod pawb yn y gymdeithas yn gorfod cyfrannu tuag yr ymdrech ryfel mewn ryw ffordd neu'i gilydd, naill ai ar y Ffrynt Cartref neu drwy ymladd. Bu ei ddawn fel arweinydd ac areithiwr oedd yn medru codi morâl ac ysbryd y bobl yn elfen allweddol ym muddugoliaeth Prydain.\nEffeithiwyd ar bob agwedd ar gymdeithas, economi a diwylliant Cymru wrth i’r wlad golli cenhedlaeth gyfan o’i phobl, gyda’r niferoedd a gollodd eu bywydau - yn ddynion a merched - yn cyrraedd tua 40,000 yn y Rhyfel Mawr.\n1 Trosolwg o'r Rhyfel Byd Cyntaf\n2 Achosion y Rhyfel Byd Cyntaf\n3 Prif Frwydrau'r Rhyfel Byd Cyntaf\n4.1 Pam ymuno?\n4.2 Bataliynau Cyfeillion\n4.3 Capeli ac eglwysi\n5 Gwrthwynebwyr Cydwybodol\n6 Rôl David Lloyd George\n7 Doc Penfro\n8 Bywyd ar y Ffrynt Cartref\n9 Cyfraniad tir Cymru\n10 Effeithiau'r Rhyfel Byd Cyntaf ar Gymru\n11 Llenyddiaeth y Rhyfel\nTrosolwg o'r Rhyfel Byd CyntafGolygu\nDechreuodd y Rhyfel Byd Cyntaf fel rhyfel Ewropeaidd. Gwledydd y Pwerau Canolog a’r Cynghreiriaid oedd yn ymladd yn erbyn ei gilydd. Y Pwerau Canolog oedd Yr Almaen, Awstria-Hwngari a’r Ymerodraeth Otomanaidd a’r prif Gynghreiriaid oedd Prydain, Ffrainc, Rwsia a Serbia.\nSaethodd gŵr ifanc o Serbia o’r enw Gavrilo Princip Arch-ddug Awstria, Franz Ferdinand, yn Sarajevo ar 28 Mehefin 1914. Defnyddiodd Awstria-Hwngari’r digwyddiad hwn fel esgus i gyhoeddi rhyfel ar Serbia fis yn ddiweddarach. Er i lofruddiaeth Franz Ferdinand sbarduno'r Rhyfel Mawr, nid dyna'r unig reswm. Gwahaniaethau dros bolisi tramor rhwng prif bwerau'r byd oedd achos sylfaenol y rhyfel.\nAr ddechrau’r 20g roedd gan nifer o wledydd Ewrop gytundebau gyda gwledydd eraill i’w hamddiffyn pe bai ymosodiad ar eu gwlad. Dyma felly sut gwnaeth un digwyddiad arwain at ddechrau’r Rhyfel Byd Cyntaf. Wrth i Awstria-Hwngari gyhoeddi rhyfel yn erbyn Serbia, daeth Rwsia i amddiffyn Serbia ac yn sgil hynny ymunodd Prydain a Ffrainc yn y rhyfel oherwydd bod ganddynt gytundeb gyda Rwsia. Ymunodd yr Almaen yn y rhyfel gan fod ganddi gytundeb i amddiffyn Awstria-Hwngari mewn argyfwng.\nTrodd y rhyfel Ewropeaidd yn rhyfel byd eang oherwydd bod gan gymaint o wledydd Ewrop ymerodraethau eu hunain. Ymerodraeth yw casgliad o wledydd sy’n cael eu rheoli gan un brenin/brenhines neu reolwr. Wrth i wledydd o bob cornel o’r byd oedd yn rhan o ymerodraethau gwahanol ymuno â’r ymladd, datblygodd rhyfel byd-eang. Dyma rhai o wledydd Ymerodraeth Prydain a ymladdodd yn y Rhyfel Byd Cyntaf:\nRoedd llawer o bobl wedi meddwl y byddai’n rhyfel byr ac y byddai ‘drosodd erbyn y Nadolig’ ond fe barodd y rhyfel am bedair blynedd. Roedd yn rhyfel hir a chafodd miliynau o bobl eu lladd:\nRhuthr bidogau Ffrengig ym Mrwydr y Ffiniau; erbyn diwedd mis Awst, roedd y rhai a anafwyd yn Ffrainc yn fwy na 260,000, gan gynnwys 75,000 wedi eu lladd.\nYr Almaen - 1.8 Miliwn\nRwsia - 1.75 miliwn\nFfrainc - 1.4 miliwn\nAwstria-Hwngari - 1.25 miliwn\nYmerodraeth Prydain - 950,000\nYr Eidal - 650,000\nTwrci - 325,000\nUDA - 125,000\nSerbia - 50,000 \nAchosion y Rhyfel Byd CyntafGolygu\nFranz Ferdinand yn 1914\nNid saethu Archddug Franz Ferdinand oedd unig reswm y gwledydd hyn i gyhoeddi rhyfel ar ei gilydd. Roedd tensiwn wedi bod rhwng rhai o wledydd Ewrop ers blynyddoedd. Rhai o brif achosion y tensiwn oedd:\nY cefndryd brenhinol – roedd rheolwyr brenhinol yr Almaen, Prydain a Rwsia yn perthyn i’w gilydd. Roedd Kaiser Wilhelm II o’r Almaen, y Brenin Siôr o Brydain a Tsar Nicholas II o Rwsia yn gefndryd gan mai’r Frenhines Fictoria oedd eu mam-gu. Roedd y tri chefnder yn benaethiaid ar filiynau o bobl, nid yn unig o fewn eu gwledydd eu hunain, ond hefyd fel rhan o’u hymerodraethau. Yn 1914, roedd Siôr V yn bennaeth gwladwriaeth ar tua 400 miliwn o bobl oddi mewn i Ymerodraeth Prydain. Achosodd hyn genfigen a drwgdybiaeth rhwng y tri gan greu perthynas anodd a chystadleuol rhyngddynt.\nCenedlaetholdeb – roedd cenedlaetholdeb yn tyfu i fod yn ddylanwad cryf ar lawer o wledydd Ewrop gan eu harwain i gredu bod eu gwlad hwy yn well na gwledydd eraill. Arweiniodd hefyd at wneud arweinwyr y gwahanol wledydd yn benderfynol ac ymosodol a chredu y bydden nhw’n ennill petaen nhw’n mynd i ryfel.\nCynghreiriau gwahanol – roedd y cytundebau gwahanol rhwng nifer o wledydd Ewrop, er enghraifft, yr Entente Driphlyg (1907) rhwng Prydain, Ffrainc a Rwsia, wedi cynyddu’r tensiwn gan eu bod wedi eu llunio er mwyn rhwystro’r Almaen rhag dod yn rhy bwerus yn Ewrop.\nY ras arfau – Prydain oedd â’r llynges fwyaf yn y byd ar ddechrau’r 20g ond roedd Wilhelm II a’r Almaen yn benderfynol o gael y gorau ar ei gefnder. Aeth yr Almaen ati i adeiladu llawer o longau rhyfel dros gyfnod o 20 mlynedd i geisio cystadlu â Phrydain.\nCystadleuaeth am dir dramor – ar ddiwedd y 19eg ganrif creodd y gystadleuaeth rhwng gwledydd yn Ewrop am dir yn Affrica fwy o densiwn yn Ewrop.\nPrif Frwydrau'r Rhyfel Byd CyntafGolygu\nRoedd y Rhyfel Byd Cyntaf yn wrthdaro byd eang wnaeth gychwyn yn Ewrop a lledu ar draws y byd. Yn Ewrop roedd dau brif ffrynt i’r ymladd, sef Ffrynt y Dwyrain a Ffrynt y Gorllewin. Ymladdodd y rhan fwyaf o’r Cymry ar Ffrynt y Gorllewin. Tu allan i Ewrop bu brwydrau mawr yn Affrica a’r Dwyrain Canol.\nLlinell amser Prif Frwydrau \n23 Awst – 30 Awst\n19 Hyd – 22 Tach\n2il Frwydr Ypres\n22 Ebrill – 25 Mai\n25 Ebrill – 6 Ionawr 1916\n(Glaniodd y 53fed Adran Gymreig yn Gallipoli)\n21 Chwefror – 20 Rhagfyr\n31 Mai – 1 Mehefin\nBrwydr y Somme\n1 Gorffennaf – 16 Tachwedd\n(Brwydr Coed Mametz yn rhan o\nFrwydr Gyntaf y Somme)\n31 Gorff – 6 Tach\n(Gan cynnwys y\n38ain Adran Gymreig)\nlle lladdwyd Hedd Wyn)\n8 Awst – 12 Awst\nLansiodd Llywodraeth Prydain apêl yn Awst 1914 i geisio annog 100,000 o ddynion rhwng 19 a 38 mlwydd oed i ymuno â’r fyddin. Defnyddiwyd posteri, papurau newydd a chyfarfodydd lleol i berswadio pobl i ymuno. Cafwyd ymateb da i’r ymgyrch recriwtio ar ddechrau’r rhyfel ac ymunodd llawer o ddynion o Gymru â’r fyddin.\nRecriwtiaid o Brydain yn Awst 1914\nRoedd dynion oedd yn ymuno â’r fyddin yn cael eu gweld fel dynion dewr ac arwrol. Roedd dynion oedd yn gwrthod mynd i ymladd yn cael eu gweld fel bradwyr. Doedd y rhan fwyaf o’r milwyr ddim yn deall beth oedd yn eu hwynebu ar y llinell flaen. Doedden nhw ddim yn sylweddoli pa mor erchyll oedd yr ymladd a’r amodau byw yn y ffosydd. Y farn gyffredin oedd y byddai’r rhyfel wedi gorffen erbyn Nadolig 1914. Roedd y rhan fwyaf o bobl yn meddwl mai rhyfel byr fyddai hwn, ac nid rhyfel fyddai’n para am 4 mlynedd. Roedd rhai dynion yn gweld y rhyfel fel cyfle i fynd ar antur fawr, heb ddeall beth oedd o’u blaenau. Ymunodd rhai eraill gan ei fod yn gyfle i gael hwyl a gweld y byd, i ddianc rhag eu swyddi diflas a bywyd gartref, ac yn gyfle i ymladd dros eu gwlad a’r ymerodraeth.\nTrefnodd y Llywodraeth bod swyddfeydd recriwtio yn cael eu hagor ar draws Prydain a swyddogion recriwtio yn cael eu penodi i reoli’r swyddfeydd hynny. Byddai’r rhingyll neu'r sarjant yn bresennol hefyd yn y swyddfeydd er mwyn hybu’r ymgyrch recriwtio a’i gwneud hi’n haws i rai oedd yn ymuno. Erbyn Rhagfyr 1914 roedd 62,000 o Gymry wedi ymuno â’r fyddin.\nAddawyd i ffrindiau y gallent wasanaethu gyda'i gilydd fel 'Bataliynau Cyfeillion' yn ystod y rhyfel\nAeth llawer o ddynion i’r rhyfel gyda’u ffrindiau. Roedd criw o ddynion o’r un dref neu weithle yn medru sefydlu bataliwn eu hunain. Uned o filwyr mewn byddin yw bataliwn.\nCredai’r llywodraeth fod hyn yn syniad da er mwyn annog mwy o ddynion i ymuno â’r lluoedd arfog. Y broblem amlwg oedd y gallai criw mawr o ddynion o’r un dref gael eu lladd ar yr un pryd pan oedd eu bataliwn yn ymladd mewn brwydr.\nCapeli ac eglwysiGolygu\nCyn y rhyfel roedd bron pawb yng Nghymru yn aelod o Gapel neu Eglwys. Bu rhai o gapeli ac eglwysi Cymru yn annog dynion i ymuno â’r lluoedd arfog ac roedd John Williams, Brynsiencyn, Ynys Môn, yn weinidog Methodistaidd yn amlwg iawn yn yr ymgyrch recriwtio, yn enwedig yn rhai o ardaloedd mwyaf Cymraeg a gwledig Cymru. Byddai'n pregethu yn ei ddillad milwrol a'i goler gron ac yn annog dynion i ymuno â'r fyddin, gan ddadlau bod Prydain yn ymladd brwydrau cyfiawn yn y rhyfel. Roedd 100,000 o Gymry wedi ymuno â'r fyddin erbyn mis Mai 1915.\nPenderfynodd Llywodraeth Prydain ddefnyddio propaganda er mwyn sicrhau bod bobl Prydain yn rhoi pob cefnogaeth i ymdrech ryfel y wlad. Defnyddiwyd nifer o ddulliau i gyfathrebu pa mor bwysig oedd hi i’r bobl gefnogi’r\n"Y Ddraig Goch a Ddyry Gychwyn" Poster Propaganda yn annog dynion ifanc i ymuno â'r fyddin.\nymgyrch a sut roedden nhw’n medru helpu.\nY cyfryngau – gweithiodd y Llywodraeth gyda busnesau’r stryd fawr, fel W. H. Smith, i ddosbarthu pamffledi. Roedd papurau newydd darluniadol yn adrodd am y rhyfel mewn ffordd arwrol ond yn gwneud yn fach o erchyllterau’r rhyfel a nifer y bywydau a gollwyd.\nPosteri – roedd posteri recriwtio yn un o’r dulliau mwyaf effeithiol o bropaganda. Y thema fwyaf cyffredin oedd gwladgarwch a oedd yn apelio ar bawb i ‘wneud eu rhan’. Roedd y posteri yn cynnwys lluniau oedd yn annog dynion cyffredin i ymuno â’r lluoedd arfog ac yn portreadu dynion balch, hapus yn mynd i ymladd dros eu gwlad. Roedd themâu eraill yn cynnwys ofn goresgyniad, erchyllterau’r Almaenwyr a rhai posteri yn targedu menywod yn y gobaith y bydden nhw’n annog dynion i fynd i ymladd.\nPropaganda erchyllterau – roedd adroddiadau papur newydd am yr ‘Hun’ yn cyflawni gweithredoedd erchyll yng Ngwlad Belg ac yn dangos barbariaeth yr Almaenwyr yn ddramatig ond yn gwbl ddychmygol. Cynhyrchwyd poster ym mis Rhagfyr 1914 o’r enw Remember Scarborough a oedd yn dangos y dref yn cael ei bomio gan ladd 18 o bobl, yn cynnwys plant a baban 14 mis oed.\nCefnogaeth pobl enwog – siaradodd gwleidyddion fel Winston Churchill mewn ralïau ac fe ddangosodd y Brenin Siôr V ei gefnogaeth i’r ymgyrch ryfel drwy apelio ar bobl Prydain i ddod ynghyd.\nFfilmiau – ffilm a gynhyrchwyd ym mis Rhagfyr 1915 oedd Britain Prepared ac fe’i dosbarthwyd yn genedlaethol. Roedd hon yn ffilm filwrol oedd yn hybu’r syniad o gryfder a phenderfyniad Prydain. Dangoswyd y ffilm am chwe wythnos yn Theatr yr Empire yn Llundain a chafodd fersiwn fyrrach ei chynhyrchu i’w dangos mewn sinemau ar draws y wlad.\nErbyn 1916 roedd angen mwy o ddynion i fynd i ymladd yn y rhyfel. Roedd miloedd o ddynion wedi cael eu lladd mewn brwydrau anferth ar Ffrynt y Gorllewin, ac roedd angen milwyr yn eu lle. Ond erbyn 1916 doedd dynion ddim mor awyddus i fynd i ryfel gan eu bod nhw bellach wedi clywed beth oedd yn eu hwynebu.\nPenderfynodd y Llywodraeth gyflwyno Deddf Gorfodaeth Filwrol yn Ionawr 1916 oedd yn golygu bod yn rhaid i bob dyn rhwng 18 a 41 mlwydd oed ymuno â’r lluoedd arfog. Gair arall sy’n cael ei ddefnyddio am orfodaeth filwrol yw Consgripsiwn. Dim ond dynion mewn swyddi allweddol, sef swyddi oedd yn bwysig i’r ymgyrch ryfel, oedd yn cael osgoi ymuno â’r lluoedd arfog. Roedd y rhain yn cynnwys glowyr, gweithwyr mewn ffatrïoedd arfau, meddygon a ffermwyr.\nLlinell Amser Recriwtio\nPrydain yn datgan rhyfel yn erbyn\nDechrau recriwtio; dynion yn\nymuno â’r fyddin yn wirfoddol\n62,000 o ddynion o Gymru\nwedi ymuno â’r lluoedd arfog\n1,000,000 o ddynion\no Brydain wedi ymuno â’r\nConsgripsiwn yn dechrau; pob dyn sengl\nrhwng 18 a 41 oed yn cael eu galw i\ngofrestru i fynd i ymladd\nDynion priod yn cael eu gorfodi i\n273,000 o Gymry wedi ymladd yn y rhyfel\nDiwrnod Cadoediad yn dynodi diwedd y\nrhyfel a’r ymladd\nRoedd dynion a oedd yn gwrthwynebu ymuno â’r lluoedd arfog yn cael eu galw’n wrthwynebwyr cydwybodol. Credent na allai eu cydwybod ganiatáu iddynt gymryd rhan mewn rhyfel. Credent hyn am resymau gwahanol, oedd yn cynnwys daliadau crefyddol, gwleidyddol neu foesol.\nNid oedd y mwyafrif o bobl y cyfnod ym Mhrydain yn dangos unrhyw gydymdeimlad â safiad gwrthwynebwyr cydwybodol, gan eu gweld fel llwfrgwn a bradwyr nad oedd yn fodlon aberthu eu bywydau dros eu gwlad. Byddent yn aml yn cael eu cyhuddo o fod yn anwladgarol ac yn gachgwn. Roedd yn gyffredin iddynt gael eu cywilyddio yn gyhoeddus gyda merched yn rhoi pluen wen iddynt. Roedd y bluen wen yn symbol o lwfrdra.\nByddai cais y gwrthwynebydd cydwybodol i gael ei eithrio o wneud gwasanaeth milwrol yn cael ei gyflwyno gerbron tribiwnlys lleol. Os byddai’n cael ei eithrio rhag gwneud gwasanaeth milwrol byddai’n gwneud gwasanaeth heb frwydro, er enghraifft, gweithio gyda’r Corfflu Meddygol (R.A.M.C) neu fel negesydd neu yrrwr ambiwlans ar faes y gad. Medrai hefyd gael ei anfon i wneud gwaith sifiliaidd yn gweithio yn y ffatrïoedd arfau neu ‘waith o bwysigrwydd cenedlaethol’ mewn amaethyddiaeth, coedwigaeth neu gyda’r Y.M.C.A.\nRoedd y bardd a’r archdderwydd Cynan (Albert Evans-Jones) yn wrthwynebydd cydwybodol adeg y Rhyfel Byd Cyntaf ond cyfrannodd at yr ymgyrch ryfel drwy ymuno â’r Corfflu Meddygol fel cludwr elor yn Ffrainc. Enillodd goron Eisteddfod Genedlaethol Cymru yng Nghaernarfon yn 1921 am ei gerdd ‘Mab y Bwthyn’ a oedd yn sôn am ei brofiadau yn y rhyfel. Ymhlith y Cymry blaenllaw eraill oedd yn wrthwynebwyr cydwybodol adeg y Rhyfel Byd Cyntaf roedd y bardd o Gwm Tawe, sef 'Gwenallt' (David James Jones) a dau o heddychwyr mwyaf dylanwadol Cymru yn ystod hanner cyntaf yr ugeinfed ganrif, sef George Maitland Lloyd Davies a'r bargyfreithiwr o Aberystwyth, Ithel Davies.\nRôl David Lloyd GeorgeGolygu\nYn fuan wedi decrau'r Rhyfel Byd Cyntaf cafodd David Lloyd George ei benodi yn Weinidog Arfau. Llwyddodd i gynyddu cyflenwad yr arfau oedd yn cyrraedd milwyr Prydain ar y ffrynt ymladd drwy wella cynhyrchiant diwydiant.\nLloyd George a Douglas Haig yn siarad adeg ei ymweliad â'r milwyr yn ffosydd Ffrainc, 1916\nRoedd Lloyd George yn areithiwr gwych, a defnyddiodd y ddawn hon yn ystod ei ymgyrchoedd recriwtio wrth deithio ar draws Cymru. Yn aml pwysleisiai wladgarwch a byddai’n cyfeirio at bwysigrwydd unigolion yn hanes Cymru, fel Llywelyn ein Llyw Olaf ac Owain Glyndŵr wrth geisio cyffroi'r Cymry i ymuno yn y rhyfel er mwyn amddiffyn ‘y gwledydd bach’. Roedd yn bwysig, meddai, bod gwlad fach Cymru yn rhoi help i wlad fach arall fel Gwlad Belg, yr ymosododd Ymerodraeth Awstria-Hwngari arni.\nRoedd awydd Lloyd George i hybu cyfraniad Cymru tuag at y rhyfel yn cael ei adlewyrchu yn y gefnogaeth a roddodd i sefydlu Corfflu’r Fyddin Gymreig neu’r 38ain Adran Gymreig fel y cafodd ei hadnabod yn ddiweddarach. Y bwriad gwreiddiol oedd y byddai’r corfflu yn denu hyd at 50,000 mewn nifer ond cafodd llawer o’r recriwtiaid Cymreig eu galw i gatrawdau eraill.\nYng Ngorffennaf 1916 bu’r 38ain Adran Gymreig yn ymladd gyda chatrawdau eraill o Gymru, fel Cyffinwyr De Cymru, y Ffiwsilwyr Brenhinol Cymreig, ym Mrwydr Coed Mametz a oedd yn rhan o Frwydr y Somme yng ngogledd ddwyrain Ffrainc. Dioddefodd yr adran golledion enfawr a beirniadwyd hi’n hallt oherwydd diffyg hyfforddiant ac arweinyddiaeth wael.\nPenodwyd ef hefyd yn Ysgrifennydd Gwladol Rhyfel yng Ngorffennaf 1916 yn dilyn marwolaeth yr Arglwydd Kitchener ac erbyn Rhagfyr 1916 roedd yn Brif Weinidog Prydain. Ef yw'r Cymro cyntaf, a'r unig Gymro hyd yn hyn, i fod yn Brif Weinidog Prydain. Adnabuwyd ef fel ‘y dyn a enillodd y rhyfel’ ac roedd yn un o arweinyddion y Cynghreiriaid, gyda Ffrainc a’r UDA, a fu’n llunio Cytundeb Versailles yn 1919.\nDefnyddiwyd gynnau mawr, sef magnelau a gynnau peiriant fel rhan o’r dulliau rhyfela ar y tir, ac ar y môr defnyddiodd Prydain a’r Almaen longau mawr rhyfel o’r enw Dreadnoughts yn ogystal â llongau tanfor. Bu rôl bwysig gan Ddociau Penfro, sir Benfro, yn ystod y Rhyfel Byd Cyntaf, fel un o iardiau'r Llynges Frenhinol lle adeiladwyd llongau rhyfel a gynfadau.\nBywyd ar y Ffrynt CartrefGolygu\nRoedd disgwyl i bawb yn y gymdeithas gyfrannu at yr ymgyrch ryfel, yn ddynion a merched, ac roedd disgwyl hyd yn oed i blant chwarae eu rhan ar y Ffrynt Cartref drwy wneud gwaith gwirfoddol ac elusennol fel casglu arian i brynu nwyddau ar gyfer y milwyr ar y ffrynt ymladd, casglu wyau a gwlân a gweithio ar y ffermydd.\nEr mwyn ceisio cael rheolaeth lawnach dros fywydau pobl Prydain pasiodd y Llywodraeth Ddeddf Amddiffyn y Deyrnas yn 1914. Yn Saesneg cai’r ddeddf hon ei hadnabod fel DORA (Defence of the Realm Act). Golygai’r ddeddf hon bod y Llywodraeth yn medru rheoli oriau gwaith ac oriau hamdden pobl, cwmnïau a busnesau ar draws Cymru (a Prydain) er mwyn sicrhau bod holl ymdrechion y deyrnas yn canolbwyntio ar helpu’r ymgyrch ryfel.\nRoedd Deddf Amddiffyn y Deyrnas yn rhoi pwerau newydd i’r Llywodraeth i reoli bron pob agwedd ar fywyd y deyrnas - er enghraifft, amaethyddiaeth, peirianneg a’r pyllau glo, llongau, porthladdoedd a dociau. Roedd modd hefyd rheoli trafnidiaeth fel heolydd a’r rheilffyrdd a meddiannu cyflenwadau nwy, dŵr a thrydan er mwyn helpu’r ymgyrch ryfel.\nRoedd ganddi’r pŵer hefyd i sensora’r wasg er mwyn rheoli’r wybodaeth oedd yn cael ei chyhoeddi i’r cyhoedd. Roedd felly yn gyfrifol am gyflwyno propaganda. Galluogodd y pwerau newydd hyn y Llywodraeth i gyflwyno dogni, rheoli oriau ac amodau gwaith y gweithlu a hyd yn oed sut roedd pobl yn treulio eu hamser hamdden. Cafodd gwyliau banc eu hatal am gyfnod, anogwyd pobl i fwyta sglodion gan eu bod yn fwyd rhad a chyflwynwyd Greenwich Mean Time, oedd yn golygu troi’r clociau ymlaen awr yn yr haf er mwyn rhoi mwy o olau dydd i ffermwyr a gweithwyr yn gyffredinol. Penderfynwyd glastwreiddio’r cwrw yn 1914 er mwyn atal pobl rhag meddwi ac i sicrhau nad oeddent yn anwybyddu eu dyletswyddau rhyfel. Perswadiwyd hyd yn oed y teulu brenhinol i newid ei gyfenw o Saxe-Coburg-Gotha i Windsor oherwydd bod yr hen enw o dras Almeinig ac roedd yr un newydd yn swnio’n fwy gwladgarol.\nCyfraniad tir CymruGolygu\nDefnyddiwyd tir Cymru ar gyfer hyfforddiant milwrol hefyd. Sefydlwyd gwersyll milwrol bach ym Mryn Golau ger Trawsfynydd ar ddechrau’r ugeinfed ganrif. Yn 1906 sefydlwyd safle mwy o faint a mwy parhaol yn Rhiw Goch. Daeth yn bwysig yn ystod y Rhyfel Byd Cyntaf fel llety i filwyr ond hefyd fel maes magnelaeth a gwersyll carcharorion rhyfel. Yn ogystal, defnyddiwyd hen safle distyllfa chwisgi Frongoch, ger y Bala fel gwersyll carcharorion Almaenig yn ystod y Rhyfel Byd Cyntaf, gyda’r rhai cyntaf yn cyrraedd yn 1915 a’r rhai diwethaf yn gadael yn 1919. Dyma hefyd lle carcharwyd gwrthryfelwyr Gwyddelig Gwrthryfel y Pasg yn 1916.\nEffeithiau'r Rhyfel Byd Cyntaf ar GymruGolygu\nPan ddaeth y rhyfel i ben roedd Prydain yn wynebu llawer o broblemau cymdeithasol. Roedd llawer o filwyr oedd wedi cael eu dadfyddino eisiau ail-ymuno â’r gymdeithas ac ail-gydio yn eu hen swyddi neu gael swyddi newydd. Ond bu’r Llywodraeth mor araf yn ceisio datrys y broblem fel y cafwyd terfysgoedd mewn rhannau o Brydain. Er enghraifft, bu terfysg ymysg milwyr o Canada yn ardal y Rhyl. Erbyn Medi 1919 roedd 4 miliwn o filwyr wedi cael eu dadfyddino ac roedd y mwyafrif wedi llwyddo i ganfod swyddi. Un o addewidion y Prif Weinidog, David Lloyd George, i’r milwyr oedd wedi dychwelyd o’r rhyfel oedd adeiladu tai addas ar eu cyfer. Hwn oedd cynllun ‘homes fit for heroes’ y Llywodraeth, sef Cynllun Tai 1919. Er hynny roedd y cynllun yn un costus, ac er mai’r bwriad oedd adeiladu 500,000 o gartrefi, dim ond 213,000 o dai a adeiladwyd. Dyma un ffactor a effeithiodd ar boblogrwydd Lloyd George ac a arweiniodd at ei ymddiswyddiad yn 1922.\nWrth i’r milwyr ddychwelyd adref a llawer ohoynt wedi goroesi erchyllterau’r ffosydd, bu farw miloedd ohonynt ac aelodau o’u teulu oherwydd Pandemig y Ffliw Sbaenaidd a ysgubodd drwy Brydain yn ystod misoedd Hydref a Thachwedd 1918. Bu farw tua 11,500 o ganlyniad i'r Ffliw Sbaenaidd yng Nghymru.\nHedd[dolen marw] Wyn\nRoedd gweithwyr o Gymru a diwydiant Cymru wedi gwneud cyfraniad enfawr at ymdrech y rhyfel. Glo rhydd o Gymru oedd yn gyrru’r Llynges Brydeinig. Er hynny, ar ddechrau’r 1920au bu dirwasgiad ymysg y diwydiannau trwm fel glo a dur, a oedd wedi bod mor allweddol i’r ymgyrch ryfel. Gyda llai o alw am eu cynnyrch daeth tro ar fyd, gyda chyflogau yn lleihau a diweithdra yn cynyddu.\nY bardd Cymraeg a gysylltir yn benodol â'r rhyfel yw Hedd Wyn (Ellis Humphrey Evans, 1887–1917), brodor o Drawsfynydd, a aeth yn filwr ym 15fed Bataliwn y Ffiwsilwyr Cymreig yn 1917 ac a laddwyd ym Mrwydr Cefn Pilkem (rhan o Frwydr Passchendaele) ar 31 Gorffennaf yn yr un flwyddyn. Enillodd gadair Eisteddfod Genedlaethol Cymru Penbedw 1917 am ei awdl "Yr Arwr", er iddo gael ei ladd chwe mis ynghynt yn Ypres. Pan gyhoeddwyd ei fod wedi ei ladd yn y frwydr honno gorchuddiwyd y gadair â llen ddu. Dyna pam y cyfeirir at yr eisteddfod honno fel Eisteddfod y Gadair Ddu. Ysgrifennodd y bardd Robert Williams Parry gyfres nodedig o englynion er cof amdano, sy'n dechrau gyda'r llinell gofiadwy "Y bardd trwm dan bridd tramor."\nMae nofel Plasau'r Brenin (1934) gan Gwenallt yn seiliedig ar brofiad yr awdur fel carcharor cydwybodol oherwydd iddo wrthwynebu gwasanaethu yn y lluoedd arfog ar sail ei ddaliadau fel heddychwr. Nofel Gymraeg arall sy'n deillio o gyfnod y rhyfel yw Amser i Ryfel gan T. Hughes Jones.\n↑ "Cymru a'i rol yn y Rhyfel Mawr". CBAC.\n↑ "Achosion y Rhyfel Byd Cyntaf". HWB.\n↑ "Prif Frwydrau'r Rhyfel Byd Cyntaf". HWB.\n↑ 5.0 5.1 5.2 5.3 "Recriwtio yn ystod y Rhyfel Byd Cyntaf". HWB.\n↑ "Datblygiad Rhyfela" (PDF). CBAC.\n↑ "Cydwybod a dewis". Cymru Dros Heddwch.\n↑ "Hedd Wyn". HWB.\n↑ "David Lloyd George a'r Rhyfel Byd Cyntaf". Llyfrgell Genedlaethol Cymru.\n↑ "David Lloyd George". HWB.\n↑ "Arfau a thechnoleg". HWB.\n↑ 15.0 15.1 "Y Ffrynt Cartref". HWB.\n↑ "Hanes Cymru a Lloegr wedi 1880". CBAC.\n↑ "Gwersyll Carcharorion Fron-goch". HWB.\nWedi dod o "https://cy.wikipedia.org/w/index.php?title=Y_Rhyfel_Byd_Cyntaf_yng_Nghymru&oldid=10887606"\nLast edited on 6 Mawrth 2021, at 12:42\nNewidiwyd y dudalen hon ddiwethaf ar 6 Mawrth 2021, am 12:42.


Cwlwm | Y Bont\nAmcanion a gwerthoedd\nHyfforddiant a sgiliau\nCwlwm\tDatblygu diwylliant o wrando\nMudiad elusennol yw Y Bont sy’n gweithio er mwyn ateb gofynion a darparu cefnogaeth ar gyfer plant a phobl ifanc sydd, am ba bynnag resymau, yn cael eu gwahanu oddi wrth eu teuluoedd, neu mewn perygl o gael eu gwahanu. Er mwyn cyflawni hyn mae Y Bont wedi datblygu nifer o wasanaethau – mae Cwlwm yn gynllun Cyfarfodydd Teulu, wedi ei sefydlu ers 1992.\nCwlwm – hybu a chryfhau llais teuluoedd wrth weithio ar gynllunio ar gyfer dyfodol plant drwy Gyfarfodydd Teulu Datblygwyd prosiect Cwlwm er mwyn rhoi cyfle i blant, pobl ifanc a’u teuluoedd drafod penderfyniadau amrywiol yn ymwneud â lles a gofal plant i’r dyfodol a gwneud cynllun i ateb yr anghenion sydd wedi eu adnabod.\nCaiff teuluoedd eu cyfeirio at wasanaeth Cwlwm gan weithwyr cymdeithasol neu gan eu hunain neu asiantaethau eraill drwy wasanaeth Teuluoedd yn Gyntaf.\nGellir cyfeirio teuluoedd oherwydd nifer o resymau, gan gynnwys:\nteulu o dan straen ac angen cynllun i’w cefnogi\nangen creu cynllun i ddiogelu plentyn\nangen adnabod aelodau teulu fedr gynnnig gofal i’r plentyn\nangen cynllun i hwyluso cyswllt rhwng gwahanol aelodau’r teulu\nplentyn neu berson ifanc yn troseddu\nproblemau yn yr ysgol\nTrefnir y cyfarfodydd, sydd mor anffurfiol â phosibl, gan Gydlynydd Cwlwm. Fe’u cynhelir mewn lleoliadau niwtral a bydd pawb sy’n bwysig i’r plentyn a’r teulu dan sylw yn bresennol, megis perthnasau, ffrindiau, cymdogion ac unrhyw un sy’n agos at y plentyn neu sydd â diddordeb yn yr hyn sy’n digwydd iddo.\nPrif bwrpas y cyfarfod yw ei gwneud yn bosibl i’r teulu greu cynllun fydd yn ateb yr anghenion sydd ganddynt ac yn ffordd gadarnhaol o symud ymlaen ym mywyd y teulu. Mae lle pwysig yn y cyfarfod i rannu gwybodaeth, ac fe roi’r cyfle hefyd i’r teulu gael trafodaeth breifat heb unrhyw weithiwr proffessiynol yn bresennol. Canolwr annibynnol rhwng y teulu ac asiantaethau perthnasol eraill yw Cydlynydd Cwlwm, a bydd yn sicrhau fod y teulu yn cael y gefnogaeth angenrheidiol er mwyn gallu mynychu’r cyfarfod ac yn cael y cyfle gorau i greu cynllun.\nCyfeirir tua 100 o gyfarfodydd teulu atom i’w cydlynu yng Ngogledd Cymru bob blwyddyn. Rydym hefyd yn rhoi cymorth i gynlluniau cyfarfodydd teulu mewn ardaloedd eraill. Mae gwasanaeth Cwlwm hefyd yn cynnig hyfforddiant ym maes cyfarfodydd teulu.\nRydym yn brosiect wedi ei achredu ac yn aelodau o Rwydwaith Cyfarfodydd Grŵp Teulu Cymru Gyfan.\nDyfyniadau gan ddefnyddwyr Cwlwm\n“Roedd hi’n braf cael cyfarfod tad ein hŵyr am y tro cyntaf.”\n“Roedd yn gymorth mawr cael pobl yno oedd yn poeni ynghylch y plentyn, ond heb fod â gormod o gyswllt â’r sefyllfa.”\n“Cyn y cyfarfod, doedden ni ddim yn siŵr sut oedd pethau rhwng y rhieni a’r plentyn. Fe ddysgom ni fwy am y problemau, a thrwy eu trafod rydym wedi gallu cynnig mwy o gymorth a chymorth iddynt.”\n“Rhoddodd y cyfarfod gyfle arall i mi gael gweld fy nheulu, ac roedd hynny’n dda iawn.”\n“Roedd y cyfarfod wedi ei drefnu’n dda, ac roedd y lleoliad yn addas iawn.”\nDyfyniadau gan weithwyr cymdeithasol\n“Roedd amseru’r toriad am baned yn wych . . . roedd cymaint o densiwn yn yr ystafell, ond yna cyrhaeddodd y te a dechreuodd pawb symud o gwmpas yr ystafell a siarad â’i gilydd.”\n“Roeddwn ofn i bethau droi’n ffrae, ond rwy’n falch ofnadwy iddynt allu trafod yn iawn.”\nAm ragor o wybodaeth ffoniwch 01286 881620, neu ebostiwch ni ar post@bont.org.uk\nDewiswch iaithCymraegEnglishGwasanaethau\tGweithio gyda phlant a theuluoedd\n© Y Bont, rhif elusen 517629\tGwefan WordPress gan debbidoo.


Dathlu Cyflawni NVQ - Coleg Cambria\nDathlu Cyflawni NVQ\n23rd Hyd 2017\nBu myfyrwyr ac aelodau staff Coleg Cambria yn dathlu ar ôl cwblhau NVQ yn y Gymraeg yn ddiweddar.\nDangosodd wyth aelod o staff ac un dysgwr eu hymrwymiad a’u hagwedd penderfynol i gwblhau’r cymhwyster hwn yn llwyddiannus. Mae Rob Nichols yn Aseswr Dysgu yn y gwaith a Sicrhawr Ansawdd Mewnol yng Ngholeg Cambria, sydd wedi cwblhau’r cymhwyster yn llwyddiannus. Dywedodd Rob:\n“Fe wnes i wir fwynhau dilyn y cymhwyster NVQ Cymraeg, ac mae’n rhaid i mi ddiolch i fy nhiwtor, Non Lewis-Edwards, am ei hamser. Er ei bod hi’n 28 mlynedd ers i mi siarad Cymraeg ddiwethaf, roeddwn yn deall yr iaith ac yn gallu ei ysgrifennu rhywfaint ohoni. Ond, roeddwn i angen hwb i fy hyder i siarad yr iaith.”\n“Rŵan rydw i’n teimlo fy mod yn gallu cynnal sgwrs yn Gymraeg yn eithaf da ac o ganlyniad i hynny, galla i helpu ein myfyrwyr i ehangu eu sgiliau ieithyddol yn ystod eu hamser yn y coleg. Rydw i rŵan yn edrych ymlaen at feithrin fy sgiliau Cymraeg ymhellach drwy’r Cynllun Sabothol.”\nMae’r gyfres o gymwysterau Cymraeg gan OCR yn rhoi cymwysterau ail-iaith safon uchel, sy’n cael eu cydnabod yn genedlaethol, i fyfyrwyr. Mae’r cwrs yn canolbwyntio ar sgiliau galwedigaethol, ac mae’n galluogi myfyrwyr i ddatblygu eu gwybodaeth a’u dealltwriaeth o’r byd gwaith.\nMae cynnwys y cwrs yn eu galluogi i feithrin sgiliau gwerthfawr i gael gwaith yn y dyfodol, fel cyflwyno eu hunain, ysgrifennu CV a chynnal cyflwyniadau busnes.


Carreg filltir i Nigel Owens wrth i Ffrainc wynebu’r Eidal – Golwg360\nNigel Owens fydd y dyfarnwr cyntaf i ddyfarnu 100 o brofion ar ôl cael ei benodi i oruchwylio’r gêm Cwpan y Cenhedloedd rhwng Ffrainc â’r Eidal ar 28 Tachwedd.\nDyma fydd ail gêm y Cymro yn y twrnamaint newydd – ei gêm gyntaf fydd Lloegr yn erbyn Georgia ar 14 Tachwedd yn Twickenham, a hynny 17 mlynedd ar ôl iddo ddyfarnu ei brawf cyntaf.\nDywedodd Cadeirydd Rygbi’r Byd, Bill Beaumont: “Ar ran pawb yn Rygbi’r Byd, hoffwn ddweud llongyfarchiadau mawr i Nigel Owens ar gael ei ddethol ar gyfer ei 100fed prawf.\n“Mae’n gyflawniad aruthrol ac yn brawf o’i angerdd dros ddyfarnu, ei gymeriad, ei ymroddiad i’r safonau perfformiad a ffitrwydd uchaf posibl, a’i hyblygrwydd dros yrfa drawiadol […] Bydd yn garreg filltir hynod boblogaidd i’r gamp ei dathlu.”\nBydd Joy Neville o Iwerddon hefyd yn gwneud hanes – hi fydd y fenyw gyntaf i gyflawni dyletswyddau’r dyfarnwr teledu pan fydd Cymru’n chwarae Georgia, a’r Alban yn wynebu Fiji.\nCymru yn wynebu talcen caled mewn cystadleuaeth newydd\nMae’r sylwebydd Huw Llywelyn Davies yn dweud bod trefn gemau rygbi Cymru yn yr hydref yn codi cwestiynau\ngan Alun Rhys Chivers, 24 Medi 2020


Dathlu enillwyr yng Ngwobrau Elusennau Cymru -- Cyngor Gweithredu Gwirfoddol Cymru (WCVA)\nYn ystod y pymtheg mlynedd diwethaf, mae Momena Ali wedi bod yn hollol ganolog i'r elusen, gan roi miloedd o oriau o'i hamser, yn tywys ac yn llywio'r staff a'r bwrdd o ymddiriedolwyr i dyfu ac i ddatblygu EYST i greu'r sefydliad ffyniannus sy'n bodoli heddiw.\nMeddai Momena Ali: 'Mae EYST yn sefydliad hyfryd, ac rydw i'n falch iawn o fod yn rhan o'i deulu. Mae ganddon ni i gyd gyfrifoldeb i'n cymuned, ac mae gwirfoddoli yn rhoi cymaint o foddhad i fi y galla i ddweud â llaw ar fy nghalon ei fod wedi bod yn bleser.'\nMae'r gwasanaeth hwn am ddim ac yn gweithredu bob diwrnod o'r flwyddyn, gan gynnwys gwyliau'r banc a Dydd Nadolig.\nMeddai Cadeirydd Beiciau Gwaed, Nigel Ward: 'Mae ein gwirfoddolwyr yn anhygoel, ac rwy'n gwybod bod staff y gwasanaeth iechyd ar hyd y wlad yn gwerthfawrogi eu cyfraniad yn fawr. Bydd ennill y wobr hon yn codi proffil yr elusen, ac yn ein hysbrydoli i dyfu ac i wella fwy fyth yn 2020.'\nMeddai Sally Taylor-Goodwin, Rheolwr Cyfathrebu Diabetes UK Cymru: 'Mae "Know Type 1" wedi cael effaith uniongyrchol ar ymwybyddiaeth pobl o'r symptomau, a daeth dwy fam aton ni yn uniongyrchol yn diolch i'r teulu Baldwin a'r ymgyrch am ddiagnosis diogel eu plant.\n'Mae ein hymgyrch yn parhau, ac mae'n fraint cael gweithio gyda'r teulu Baldwin i helpu i greu gwaddol i'w mab, Peter; dydy'r gwaith ddim yn stopio fan hyn.'\nYnghyd â chyhoeddi'r enillwyr, fe ddatgelodd y seremoni wobrwyo enillydd Gwobr y Trydydd Sector, a bydd yr enillwyr, Cerebra yn cael gwerth £10,000 o waith cynhyrchu fideo ac ymgyrchu.\nMae'r wobr yn bartneriaeth rhwng Cyngor Gweithredu Gwirfoddol Cymru a'r cwmni cynhyrchu o Gaerdydd, Rockadove, a fydd yn gweithio gyda'r elusen i hyrwyddo ei gwaith yn cefnogi teuluoedd ledled Prydain sydd â phlant â chyflwr yr ymennydd.\nMae'r rhestr lawn o enillwyr i'w gweld isod, a thrwy gwobrauelusennau.cymru. Bydd y dyddiad cau enwebu ar gyfer Gwobrau Elusennau Cymru flwyddyn nesaf yn cael ei gyhoeddi yn y Flwyddyn Newydd.


Cyngor Sir Powys County Council: Canolfannau Addysg Awyr Agored Manage Cookies | Rheoli Cwcis\nHamdden a DiwylliantChwaraeon ym MhowysSwyddfa ArchifauCelfyddydau a DiwylliantAmgueddfeydd ac OrielauGweithgareddau PlantCanolfannau Cymuned a ChyfleusterauCadwraethCefn GwladChwilio am Weithgareddau ChwaraeonLlyfrgelloeddHanes a Threftadaeth LeolGemau Olympaidd 2012Canolfannau Addysg Awyr AgoredParciau a HamddenAwyr Agored PowysCanolfannau Hamdden a ChwaraeonGwybodaeth i DwristiaidCymorth Ieuenctid HafanHamdden a DiwylliantCanolfannau Addysg Awyr AgoredCanolfannau Addysg Awyr Agored\nMae'r gwasanaeth yn gyfrifol am ddwy ganolfan gweithgareddau awyr agored. Mae un ohonynt o fewn y sir ym Mhenffordd-las ger Llanidloes a'r llall ger Y Friog yng Ngwynedd.\nMae'r brif ganolfan yng Nghanolfan Addysg Awyr Agored Penffordd-las yn gyfle i ddianc rhag ardaloedd twristaidd Eryri a'r Bannau Brycheiniog, ond eto'n rhoi cyfle i droi llaw at antur awyr agored mewn sawl lle.\nRydym yn defnyddio Cronfa ddwr Clywedog lle mae gennym fflyd o gychod hwylio sy'n addas i'r dechreuwr neu'r mwyaf profiadol. Rydym hefyd yn defnyddio'r llyn ar gyfer y caiacs a'r canwod, a'r rafftiau ar gyfer eu hadeiladu.\nOs mai canwio neu gaiaco dwr gwyn yw eich diddordeb chi, yna mae'r ganolfan mewn lle delfrydol yng nghalon Dwr Gwyn Cymru. Mae Afon Hafren ryw 15 munud i ffwrdd ac Afon Gwy yn 25 munud.\nI feicwyr mynydd, mae cyfleoedd di-ri i feicio yng Nghoedwig Hafren.\nYn olaf mae Mynyddoedd Pumlumon a'r Cambrian ar garreg y drws i gerddwyr, sy'n cynnig diffeithwch prin sy'n wahanol i lwybrau cerdded treuliedig Parciau Cenedlaethol Cymru a Lloegr.\nMae'r llety ei hun yn adeilad modern, eang gyda lle i 50 mewn ystafelloedd gwely ar gyfer rhwng 2 a 6 o bobl. Mae yna lolfa gyfforddus gyda thân bren, ystafell sychu, ystafell fwyta a chegin bwrpasol.\nMae'r ganolfan yn trefnu gwahanol fathau o gyrsiau addysg yn yr awyr agored yn bennaf i ysgolion a grwpiau ieuenctid Powys, sy'n cynnig antur, hyfforddiant Dug Caeredin, yr amgylchedd a hyfforddiant datblygu ieuenctid ac oedolion.\nMae gennym hefyd gyfleusterau cynadledda a llety ar steil 'byncws'.\nGallwch logi'r cyfleusterau ar gyfer cyfarfodydd tîm a diwrnodau i ffwrdd. Mae'r ystafelloedd cyfarfod, y cymhorthion dysgu a chynadledda ac amgylchedd heb ffôn symudol yn golygu mai dim ond y golygfeydd fydd yn tynnu eich sylw.\nArlwyo: O hunan-arlwyo i brydau llawn.Cegin: Cyfleusterau cegin fasnachol llawn.Ystafell fwyta: Seddi hyblyg ar gyfer hyd at 40 - neu 50 os ydyn nhw'n ffrindiau da!Ystafell fyw: Lolfa fawr a chyfforddus gyda thân bren a golygfeydd dros Goedwig Hafren a chronfa ddwr Clywedog Cyfleusterau Cynadledda: Taflunydd, byrddau gwyn, fflipsiartiau, dvd.Gwresogi/Tanau Agored: Gwres dan y llawr a llosgwr coed.Ystafelloedd Gwely: 6 gwely'n bennaf gyda 3 bync yr un. Mae ystafelloedd yr arweinwyr yn cynnwys gwelyau sengl gyda basn ymolchi. Mae dwy ystafell yn hyblyg ac yn hwylus i gadeiriau olwyn.Dillad gwely: Ar gael am bris bychan ychwanegol.Ystafelloedd ymolchi: Dim en-suite ond mae ystafelloedd yr arweinwyr yn cynnwys cawodydd gyda'r toiledau drws nesaf. Ystafelloedd cawodydd a thoiledau ar wahânCyfleusterau i'r Anabl: Mae 2 ystafell i fyny'r grisiau sy'n hwylus i gadeiriau olwyn, gyda'u cyfleusterau eu hunain. Cyfleusterau i Blant: Mae croeso i blantCyfleusterau awyr agored: Llwybrau cerdded a thiroedd o gwmpas y ganolfan. Cwrs saethyddiaeth a rhaffau ar y safle.Pwll nofio: NaParcio: Oddi ar y stryd yn ein maes parcio ein hunain.Cyfleusterau Telathrebu: Ffôn talu - dim cyswllt ffôn symudolYsmygu: NaAnifeiliaid Anwes: Rhai sy'n ymddwyn yn ddaYstafell Gemau: Pêl-droed bwrdd, pwl, tennis bwrdd a gemau Cyswllt:\nCanolfan Awyr Agored Penffordd-lasLlanbrynmairPowys, SY19 7DS.\nRhif ffôn: 01686 430630\nCanolfannau Gweithgareddau Awyr Agored\tCyfeiriad E-bost: staylittle.outdoor.centre@powys.gov.uk\nTeleffon: 01686 430630\nCyfeiriad:Canolfannau Gweithgareddau Awyr Agored\nCanolfan Gweithgareddau Awyr Agored Penffordd-las


Y gorau Cerdyn Micro SD 32GB gan y gwneuthurwr Cerdyn Micro SD 32GB, cyflenwr, cyfanwerthwr, dosbarthwr, a ffatri\nRydym yn brofiadol Taiwan Cerdyn Micro SD 32GB gwneuthurwr, cyflenwr, allforiwr a ffatri. Mae ein cynnyrch a gyflenwir a hallforio ledled y byd yn dibynnu ar ein talent broffesiynol a phrofiad da. Rydym yn gorfodi i gynhyrchu cynnyrch i weddu i union ofynion ein cleientiaid yn amrywio o fusnesau bach i unedau gweithgynhyrchu mawr. Custom-dyluniadau a gwasanaethau OEM / ODM yn gynnes croeso.\nI ddod o hyd i'r Cerdyn Micro SD 32GB gorau a'i siopa, mae angen i chi wybod am y gwneuthurwr, cyflenwr, cyfanwerthwr, dosbarthwr, OEM ac ODM o'r ansawdd uchaf o Cerdyn Micro SD 32GB ffatri


Menyw fusnes o Abersychan, Jean Church, yn cael MBE yn Anrhydeddau'r Frenhines\nCafodd y fenyw fusnes o Abersychan, Jean Church, MBE am Wasanaeth i Fusnes yn Rhestr Anrhydeddau Pen-blwydd y Frenhines yn ddiweddar.\nCyngor Torfaen yn ymuno â'r chwyldro Ail-lenwi ar draws y DU ar Ddiwrnod Ail-lenwi Cenedlaethol\nHeddiw, ar Ddiwrnod Ail-lenwi Cenedlaethol (Dydd Mercher 19 Mehefin) mae'r cyngor yn falch o gyhoeddi eu bod yn gosod gorsaf Ail-lenwi dŵr rhad ac am ddim i'w defnyddio yng Nghanolfan Ddinesig Pont-y-pŵl. Yn hygyrch i'r cyhoedd, mae'r orsaf dŵr wedi cael ei lleoli ger y ddesg gwasanaethau cwsmeriaid wrth y drws ffrynt. Y cyfan sydd angen i chi ei wneud yw dod â'ch potel ddŵr y gellir ei hailddefnyddio eich hun.\nMesurau llym ar nwyddau ffug\nFel rhan o Ddiwrnod Gwrth-Nwyddau Ffug y Byd (dydd Iau, 6 Mehefin) fe wnaeth swyddogion safonau masnach gynnal ymchwiliad oedd yn cynnwys adwerthwr yn Nhorfaen, yn dilyn adroddiadau bod sigaréts ffug yn cael eu gwerthu o'r eiddo hwn.\nAr draws Torfaen, mae Tîm Partneriaeth Rhanbarthol Gwent wedi bod yn datblygu Cymuned Dementia-gyfeillgar dros y blynyddoedd diwethaf ac wedi derbyn statws Dementia-gyfeillgar gan Gymdeithas Alzheimer.\nAr Sul y Tadau 16 Mehefin,11am-4pm, bydd Big Pit yn cynnal digwyddiad arbennig iawn.Mewn partneriaeth â Blas ar Dorfaen a Cotyledon Markets, bydd dros 40 o stondinau bwyd, diod a chrefftau yn cymryd rhan yng Ngwledd Sul y Tadau.\n£1 miliwn ar gyfer cynlluniau diogelwch ffyrdd yn Nhorfaen\nBydd Torfaen yn elwa o dros £1 miliwn i wella llwybrau teithio llesol, llwybrau diogel mewn cymunedau, diogelwch ffyrdd ac isadeiledd trafnidiaeth gyhoeddus yn y fwrdeistref.\nMyfyrwyr yn bod yn greadigol gyda baner sgaffaldiau\nMae'r gyntaf mewn cyfres o faneri lliwgar yn dangos hanes a threftadaeth Blaenafon wedi ei datgelu yng Nghapel Bethlehem.\nDiwrnod y Byd yn Erbyn Nwyddau Ffug 2019\nNawr yn ei unfed flynedd ar hugain, nod Diwrnod y Byd yn Erbyn Nwyddau Ffug (dydd Iau 6 Mehefin) yw cynyddu ymwybyddiaeth o'r problemau sy'n gysylltiedig â nwyddau ffug, ynghyd â lladrad.\nClwb Rhwydweithio Busnes Torfaen yn croesawu tîm Moneypenny i ddigwyddiad Mehefin\nBydd digwyddiad chwarterol nesaf clwb rhwydweithio Llais Busnes Torfaen am 5pm ar ddydd Iau 20fed Mehefin 2019 yng Nghlwb Golff Greenmeadow Cwmbrân.\nCyfeillion Tref Pont-y-pŵl yn derbyn Gwobr y Frenhines am Wasanaeth Gwirfoddol\nMae Cyfeillion Tref Pont-y-pŵl, grŵp o wirfoddolwyr yn Nhorfaen wedi cael eu hanrhydeddu gyda Gwobr y Frenhines am Wasanaeth Gwirfoddol, y wobr uchaf y gall grŵp gwirfoddol ei derbyn yn y DU.\nDwyn Tegeirian o Warchodfa Natur Leol Llwyncelyn\nYn gynharach yn y mis, cafodd 30 tegeirian eu cymryd o Warchodfa Natur Leol ym meddiant y cyngor yn Llwyncelyn, Cwmbrân.\nAdnewyddu arwyddion cyfyngiadau parcio a marcio'r ffyrdd\nCyn i'r tîm newydd ar gyfer gorfodaeth sifil parcio a'r amgylchedd ddechrau ar eu gwaith ar ddydd Llun, 1 Gorffennaf, mae rhai o arwyddion a nodau'r ffyrdd yn cael eu hadnewyddu ble bynnag bo'r angen\nCyngor yn cymeradwyo polisi darfyddiad y mislif\nMae polisi newydd gyda'r nod o sicrhau bod merched sy'n profi diwedd y mislif yn cael y gefnogaeth maent ei hangen yn y gweithle wedi ei gymeradwyo gan Gyngor Torfaen.\nPenodiadau newydd yn cael eu cadarnhau\nYng nghyfarfod cyffredinol blynyddol (CCB) cyngor Torfaen ar ddydd Mawrth, cadarnhawyd yr holl benodiadau gwleidyddol allweddol i gabinet, pwyllgorau a chyrff allanol y cyngor am y flwyddyn i ddod\nDydd Gwener 10 Mai 2019\nAllwch chi #newiddyfodol?\nGyda Phythefnos Gofal Maeth 2019 ar y gorwel, mae timau Maethu Torfaen yn edrych i gofrestru gofalwyr maeth newydd yn y brif ffrwd a fyddai'n hoffi gwneud gwahaniaeth cadarnhaol i fywydau plant.\nCysgu ar y stryd yn Nhorfaen\nMae cysgu ar y stryd yng Nghymru wedi cynyddu dros y blynyddoedd diwethaf, gan ddod yn fwy amlwg yn ein trefi a'n cymunedau.\nCylchfan ym Mhont-y-pŵl yn hafan i bryfed peillio\nEfallai bod trigolion ac ymwelwyr wedi sylwi ar y doreth o lygaid y dydd sydd ar gylchfan y mynediad i Bont-y-pŵl o'r A472.\nGwahodd busnesau technoleg i ddigwyddiad lansio her gwerth £1.25miliwn\nMae cwmnïau technoleg o bob maint yn cael eu gwahodd i ddigwyddiad i lansio her GovTech Challenge gwerth £1.25m yn Nhorfaen ar ddefnydd data a thechnoleg wrth gyflenwi gofal cymdeithasol gwell i oedolion.l\nCadwch olwg am eich cerdyn pleidleisio newydd\nMae rhai trigolion yn Nhorfaen wedi derbyn cardiau pleidleisio a oedd wedi eu hargraffu gyda llinell gyntaf cyfeiriadau gorsafoedd pleidleisio ar goll.\nLlyfr i blant yn codi ymwybyddiaeth o awtistiaeth yn cael ei lansio ym Mai\nAr draws Gwent, mae pobl ifanc sydd ag awtistiaeth a'i brodyr a chwiorydd wedi bod yn greadigol, gan ysgrifennu eu llyfr eu hunain er mwyn codi ymwybyddiaeth o awtistiaeth i blant o bob oed.\nCannoedd o bobl yn ymuno â'r frwydr yn erbyn sbwriel yn ystod Glanhau Mawr y Gwanwyn Torfaen 2019\nMae gŵr o Dorfaen wedi colli ei apêl yn erbyn euogfarn yn ymwneud â throseddau hylendid bwyd\nFe wnaeth Rashid Iqbal, cyfarwyddwr cwmni sy'n rhedeg Premier Stores o 15 Edlogan Square, Cwmbrân, apelio yn erbyn ei euogfarn yn ymwneud â throseddau hylendid bwyd mewn gwrandawiad yn Llys y Goron Caerdydd ar 12 Ebrill 2019.\nMae'n wanwyn ac mae'r tymor beiciau modur yma. Beicwyr, pam na ddiweddarwch chi eich sgiliau reidio?\nDisgyblion yn codi ymwybyddiaeth o Anhwylder Sbectrwm Awtistiaeth\nYr wythnos ddiwethaf, dathlodd 18 o ddisgyblion o uned ASA Ysgol Gynradd Nant Celyn wythnos Ymwybyddiaeth o Awtistiaeth trwy hyrwyddo eu hymgyrch ymwybyddiaeth o awtistiaeth eu hunain.\nHelpwch i lywio'r gweithgareddau a'r cyfleuster newydd sy'n cael eu cynllunio ar gyfer basn camlas Pont-y-moel\nMae prosiect Triongl Camlas Sir Fynwy ac Aberhonddu wedi adnabod basn camlas Pont-y-moel fel hwb datblygu pwysig, a all gynnig gweithgareddau hamdden newydd ar gyfer pobl leol ac ymwelwyr. Y nod yw cynnig gweithgareddau sy'n gysylltiedig â'r gamlas a mynediad ar hyd coridor y gamlas i gefn gwlad yn ehangach. Bydd y gwelliannau a fwriedir yn cynnwys caffi, lle i gynnal gweithgareddau, maes parcio, toiledau a chawodydd newydd.\nGwerthu DVDs a CDs\nYmunwch â'r cyngor a diffodd popeth ar gyfer Awr y Ddaear\nAr ddydd Sadwrn 30 Mawrth 2019 am 8.30pm, bydd Cyngor Bwrdeistref Sirol Torfaen yn diffodd goleuadau'r Ganolfan Ddinesig am awr i ddathlu Awr y Ddaear WWF.\nCiosgau hunanwasanaeth newydd yn dod i Lyfrgelloedd Torfaen\nBydd ciosgau hunanwasanaeth newydd yn cael eu gosod ac yn barod i'w defnyddio ym mhob Llyfrgell yn Nhorfaen o'r 28ain Mawrth 2019.\nCamwch i galon haearn a glo: rhith-wirionedd yn cludo ymwelwyr yn ôl mewn amser i Safle Treftadaeth y Byd Blaenafon\nGwaith cynnal a chadw hanfodol i'r toiledau yn Llyn Cychod Cwmbrân\nO ddydd Llun 25 Mawrth bydd gwaith cynnal a chadw hanfodol yn digwydd ar y prif floc toiledau gyferbyn â'r caffi, a'r llwybr o'i gwmpas.\nPolisi newydd ar gyfer rhai sy'n cysgu allan\nYr wythnos ddiwethaf cyflwynodd Cyngor Torfaen bolisi newydd i helpu' rheiny sy'n cysgu allan i gael llety dros dro.\nMunudau Hudol mewn Gofal Cartref\nCyngor yn cymeradwyo cyllideb 2019/20\nMae cynghorwyr Torfaen wedi cymeradwyo cyllideb net gwerth £176 miliwn sy'n parhau i fuddsoddi yn ei flaenoriaethau corfforaethol, a'u diogelu, sef ysgolion, gwasanaethau i drigolion diamddiffyn a glanhau a gwyrddu'r fwrdeistref.\nAdolygiad gorsafoedd pleidleisio\nMae'r Cyngor yn adolygu'r holl ardaloedd pleidleisio a mannau pleidleisio yn Nhorfaen.\nGosod dwy fainc coffa ym maes parcio Abersychan i gofio'r meirw\nGosod dwy fainc coffa ym maes parcio Abersychan i gofio'r meirw.\nYmchwiliad yn lansio ymgyrch deledu genedlaethol i'r Truth Project\nMae'r Ymchwiliad Annibynnol i mewn i Gam-drin Plant yn Rhywiol wedi lansio ymgyrch ymwybyddiaeth gyhoeddus ar y teledu er mwyn sicrhau bod dioddefwyr a goroeswyr camdriniaeth rywiol yn cael y cyfle i gael eu clywed gan y Truth Project.\nHigh Street Siop Gemwaith Stryd Fawr yn Derbyn Dirwy am Gamarwain Cwsmeriaid\nCyngor ar goginio pryd sant ffolant sy'n ystyried alergeddau\nGall coginio i bartner sydd ag alergedd bwyd ymddangos fel tasg frawychus, yn arbennig ar adeg ramantus fel Dydd Sant Ffolant, pan fyddwch chi eisiau i bob dim fod yn iawn a dydych chi ddim am i bethau fynd o'u lle!\nCyngor yn rhoi technoleg newydd mewn gofal cymdeithasol ar brawf\nY Comisiynydd Heddlu a Throseddu'n lansio cylchlythyr\nTorfaen yn cyhoeddi her arloesedd digidol mewn gofal cymdeithasol\nPensiynwr yn cael ei ddal yn gwerthu sigaréts anghyfreithlon\nMae pensiynwr o Dorfaen wedi derbyn dirwy o dros £200 a chymerwyd ymaith £2,000 ar ôl iddo bledio'n euog i werthu sigaréts anghyfreithlon mewn tafarndai yn ardal Cwmbrân\nCyngor Torfaen yn erlyn busnes bwyd yng Nghwmbrân\nTorfaen i elwa o arian Lleoedd Diogel\nMae Sefydliad Lleoedd Diogel wedi derbyn £50,000 o arian y Loteri Genedlaethol i ehangu Rhwydwaith Cenedlaethol Lleoedd Diogel ar draws y DU\nDyfarnu statws Cyfeillion Dementia i Gymdeithas Adeiladu Nationwide\nCymdeithas Adeiladu Nationwide ym Mhont-y-pŵl yw un o'r sefydliadau diweddaraf yn Nhorfaen i ennill eu statws 'Gweithio Tuag at Fod yn Gyfeillion Dementia'.\nArddangos 301 i 400 o 1000


Gêm Donkey Kong Ice Adventure. Chwarae rhad ac am ddim ar-lein\nGêm Donkey Kong Ice Adventure Ar-lein\nGêm Disgrifiad: Yn fuan iawn, bydd y mwncïod yn cymryd gystadleuaeth rasio ATV. Bydd yn cynnwys yr holl y beicwyr gorau o'r blaned a gallwch geisio i ddod yn bencampwr. Ond mae angen gwaith da allan cyn y ras y gaeaf yn ddigon peryglus ac i chi. Defnyddiwch y saethau i addasu cydbwysedd eich prif gymeriad a brwyn ymlaen gyda'r cyflymder golau. Ewch drwy'r holl daith yn y gêm.\nYn fuan iawn, bydd y mwncïod yn cymryd gystadleuaeth rasio ATV. Bydd yn cynnwys yr holl y beicwyr gorau o'r blaned a gallwch geisio i ddod yn bencampwr.\n© playgame24.com - gêm ar-lein rhad ac am ddim Donkey Kong Ice Adventure () Chwarae\nfflachia herwhela ar-lein Donkey Kong Ice Adventure rhad ac am ddim.. Peidiwch ag anghofio sgorio'ch y gêm hon Donkey Kong Ice Adventure a rhannu gêm hon gyda'ch ffrindiau gorau.


Teaching Assistant Level 3 – Bro Pedr School | Ceredigion County Council Careers\nTeaching Assistant Level 3 – Bro Pedr School\nRydym am benodi Cynorthwy-ydd Addysgu Lefel 3 i’n cynorthwyo ni i gefnogi a chyflwyno dysgu ar gytundeb llawn amser gyda’r swydd yn cael ei adolygu Awst 2021.\nLleolir Ysgol Bro Pedr yn nhref Llanbedr Pont Steffan ac o fewn awdurdod lleol Ceredigion. Mae’r ysgol yn un o’r ysgolion cyntaf 3-19 oed yng Nghymru. Fe ddyfarnwyd yr Ysgol yn dda ymhob agwedd yn adroddiad ESTYN ym 2016. Lleolir ‘Canolfan Y Bont’, sef adnodd sirol ar gyfer disgyblion o oed uwchradd ag anghenion dwys, ar safle’r ysgol. Sefydlwyd ‘Uned Sgiliau’ sy’n darparu ar gyfer disgyblion ag anghenion addysgol lled ddwys a disgyblion ymddygiadol fregus.\noruchwylio a darparu cefnogaeth neilltuol i ddisgyblion, gan gynnwys y rheiny ag anghenion arbennig, gan sicrhau eu bod yn ddiogel a bod ganddynt fynediad at weithgareddau dysgu;\ngallu i weithio naill ai’n unigol neu mewn grwpiau bach;\ngweithredu rhaglennu gwaith cytunedig er mwyn cynnal sgiliau a lles emosiynol;\nrhoi sylw i anghenion personol person ifanc a gweithredu rhaglenni personol cysylltiedig, gan gynnwys gwasanaethau cymdeithasol, iechyd, corfforol, hylendid, meddygol, cymorth cyntaf a lles bob dydd;\ngosod disgwyliadau heriol sy’n gofyn llawer, a hyrwyddo hunan-werth ac annibyniaeth;\nmonitro a gwerthuso ymateb disgyblion i weithgareddau dysgu drwy arsylwi a chadw cofnod cynlluniedig o gyflawniad ar sail amcanion dysgu gosodedig;\ncynorthwyo’r disgyblion i gael mynediad at weithgareddau dysgu drwy gyfrwng cefnogaeth arbenigol.\nRydym am benodi unigolyn sydd a:\ndiddordeb mewn gweithio gyda phobl ifanc ag anghenion cymhleth;\ncludiant eu hunain a’u gallu i deithio i cartrefi;\ngallu i uniaethu’n dda a phlant ac oedolion;\nymrwymiad i sicrhau lles a diogelwch pobl ifanc;\nhyfforddiant yn y strategaethau perthnasol e.e. llythrennedd a/neu mewn maes neulltiol o’r cwricwlwm neu ddysgu e.e. dwyieithrwydd, iaith arwyddion, dyslecsia, TGCh, Mathamateg, Saesneg, CACHE, ac ati;\nCGC3 i Gynorthwyyr Dosbarth, cymwysterau neu phrofiad gyffelyb.\nI gydnabod eich sgiliau a’ch ymrwymiad, fe fyddwn yn cynnig amrediad o fuddion gweithwyr gan gynnwys cynllun pensiwn cyflogwr hael. Gallwch ddysgu mwy am ein buddion gweithwyr drwy ymweld a https://careers.ceredigion.gov.uk/cy/bywyd-ceredigion/yr-hyn-a-gynigiwn/ Rydym wedi ymrwymo i ddatblygu ein pobl a byddwn yn darparu cefnogaeth i’ch galluogi i gymryd perchnogaeth o feysydd cyfrifoldeb allweddol y rol hon yn gyflym ac yn hyderus.\nDate of Interview: 11/02/2020\nNote: We reserve the right to amend/extend the closing date for this post.


Dadlwythiad UC Handler Apk Ar gyfer Android [Diweddariad 2022] | APKOLL\nYdych chi eisiau'r porwr cyflymaf ar gyfer eich dyfais Android? Os oes, yna rydym yma ar gyfer y cais yr ydych yn edrych amdano, a elwir yn UC Handler Apk. Dyma'r porwr bach diweddaraf, sy'n cynnig syrffio rhyngrwyd cyflym ar rhyngrwyd isel a llawer mwy o nodweddion anhygoel.\nSyrffio rhyngrwyd yw un o'r pethau mwyaf cyffredin y dyddiau hyn. Mae yna biliynau o bobl, sy'n ymuno â'r platfform hwn am wahanol resymau. Mae'n un o'r ffyrdd cyflymaf o gysylltu â'r platfform gwybodaeth mwyaf, lle gall defnyddwyr gael unrhyw fath o wybodaeth y dymunant.\nI ymuno â'r platfform hwn, mae'n rhaid i bobl ddefnyddio gwahanol ddyfeisiau, megis ffonau symudol, cyfrifiaduron, gliniaduron, a llawer mwy, gyda'r rhain a rhai mwy o asedau y gall pobl eu cysylltu â'r pentref byd-eang. Datblygir gwahanol feddalwedd, lle gall pobl archwilio'r rhyngrwyd yn haws.\nYn y cychwynnol, mae pobl yn defnyddio cyfrifiaduron, gyda ffeiliau .exe y gallant eu cyrchu'n hawdd. Nawr mae'r holl waith yn cael ei wneud gyda dyfeisiau Android. Felly, mae yna wahanol gymwysiadau pori hefyd, ond rydyn ni yma gyda'r cyflymaf ohonyn nhw i gyd ac yn darparu ystod eang o nodweddion anhygoel hefyd. Felly arhoswch gyda ni ac archwiliwch holl nodweddion anhygoel yr app hon.\nTrosolwg o UC Handler Apk\nMae'n gymhwysiad pori Android, sy'n darparu'r system syrffio rhyngrwyd gyflymaf i ddefnyddwyr. Mae'n borwr am ddim, sy'n darparu'r holl nodweddion sydd ar gael am ddim. Mae'n darparu mynediad hawdd i unrhyw wefan sydd ar gael ar y rhyngrwyd.\nFel arfer, mae gan bobl fynediad cyfyngedig i wefannau ar y rhyngrwyd, ond gyda'r cymhwysiad hwn, gall defnyddwyr wella eu galluoedd chwilio a dod o hyd i gynnwys mwy cysylltiedig yn hawdd. Un o'r pethau mwyaf diflas yw ymweld â'r un gwefannau, trwy deipio'r cyfeiriad bob tro. Felly, mae'n darparu mynediad hawdd i ymweld â gwefan yn ddiweddar.\nMae UC Mini Handler Apk hyd yn oed yn darparu adran, sy'n darparu'r holl wefannau poblogaidd. Dim ond tudalennau gwe poblogaidd y mae'n eu darparu, sy'n boblogaidd yn eich rhanbarth. Mae yna adran arbennig ar ôl y bar chwilio, lle gallwch chi ddod o hyd i wefannau poblogaidd yn hawdd.\nMae'n darparu system chwilio yn seiliedig ar leoliad, lle nad oes angen i ddefnyddwyr aros yn rhywle arall i ddod o hyd i gynnwys. Fel rheol mae'n rhaid i bobl fynd trwy wahanol sianeli newyddion i gael y diweddariadau newyddion diweddaraf, ond bydd yr ap hwn yn darparu'r holl newyddion a diweddariadau diweddaraf.\nI wylio fideos, pam fod amser yn wastraff yn ymweld â gwahanol lwyfannau? Oherwydd bod y cymhwysiad hwn yn cynnig casgliad helaeth o fideos o wahanol lwyfannau. Does ond angen i chi wneud un tap arnyn nhw i ddechrau ffrydio. Mae'n darparu gweinyddwyr cyflym, sy'n darparu'r profiad ffrydio llyfnaf.\nYdych chi eisiau chwilio am rywbeth yn breifat? Os ydyw, yna mae'n darparu Incognito. Yn yr adran hon, gallwch chwilio ac ymweld ag unrhyw wefan yn gyfrinachol. Ar ôl i chi gau'r tap hwn, bydd yn dileu'r holl hanes pori, cwcis, data gwefan, gwybodaeth a gofnodwyd yn awtomatig.\nMae pobl wrth eu bodd yn defnyddio ffonau smart gyda'r nos ac mae syrffio rhyngrwyd hefyd yn beth cyffredin, ond bydd hyn yn effeithio ar eich golwg. Felly, mae gan yr app hon ateb ar gyfer hynny hefyd, mae'n darparu modd nos, sy'n dileu'r holl liwiau llachar a disgleirdeb diangen. Mae'n cynnig rhyngwyneb, nad yw'n niweidiol i'r llygaid.\nFel y gwyddoch y dyddiau hyn, mae gwahanol gynghreiriau criced yn parhau mewn gwahanol wledydd. Felly, mae pobl fel arfer eisiau cael y wybodaeth ddiweddaraf am y sgorfwrdd. Felly, mae'n darparu adran arbennig ar gyfer cefnogwyr chwaraeon, sy'n darparu'r holl wybodaeth sy'n gysylltiedig â'r chwaraeon parhaus diweddaraf. Mae'n cynnwys Pêl-droed, pêl-fasged, pêl-droed a phawb arall hefyd.\nMae llawer mwy, yr ydych wrth eich bodd yn cael gwybod amdanynt. Felly, does ond angen i chi lawrlwytho UC Browser Handler Apk a dechrau syrffio'r rhyngrwyd. Os oes gennych unrhyw broblem, yna mae'r app yn cynnig cymorth swyddogol hefyd, y gall defnyddwyr ei ddefnyddio ar gyfer unrhyw broblem.\nEnw Triniwr UC\nMaint 1.55 MB\nEnw'r Pecyn com.uc.browser.cy\nDatblygwr Porwr UC\nPorwr Mini Cyflymaf\nRhwystrwr Ad Adeiledig\nIncognito Ar Gael\nYmateb Gweinyddwr Uchel\nRhybuddion Hysbysu Cyflym\nMae gennym raglen Android porwr rhyngrwyd arall ar eich cyfer chi.\nPorwr Azka Apk\nMae'r fersiynau eraill o'r app hon ar gael yn y farchnad. Ond rydyn ni yma gyda'r fersiwn orau o'r app hon, nad yw ar gael yn y farchnad. Felly, darganfyddwch a tapiwch ar y botwm lawrlwytho sydd ar gael. Bydd y lawrlwythiad yn cychwyn yn awtomatig, ar ôl un tap ar y botwm.\nEr, dylai'r Porwr fod yn gyflymach ac yn llyfnach ar gyfer syrffiwr rhyngrwyd da, y gall defnyddwyr ei gael yn hawdd gydag UC Handler Apk. Felly, lawrlwythwch yr app hon a dechrau syrffio'ch hoff wefannau. Am fwy o apiau a haciau anhygoel, daliwch i ymweld â'n gwefan\nCategorïau apps, Cyfathrebu Tags Triniwr Porwr UC Apk, Triniwr UC Apk, UC Mini Trin Apk llywio Post


Cartref > Trigolion > Hamdden, parciau a digwyddiadau > Parciau, llwybrau a mannau gwyrdd > Parc Gwledig Padarn\nParc Gwledig Padarn, Llanberis\nParc 800 acer gyda golygfeydd trawiadol ar draws Llyn Padarn, Castell Dolbadarn ac Eryri.\nFfôn: (01286) 870892\nMae'r parc ar agor yn ddyddiol drwy'r flwyddyn.\nAmgueddfa Ysbyty'r Chwarel\nAmgueddfa sy'n adlewyrchu bywyd yn yr ysbyty yn y 19 Ganrif. Cyfle i weld offer meddygol gwreiddiol, ward, ystafell llawdriniaeth, peiriant pelydr X gwreiddiol, amryw o declynnau arswydus a marwdy!\nAr agor yn ystod Gwyliau Pasg ac Yr Haf.\nNoder: Y maes parcio agosaf ar gyfer Ysbyty'r Chwarel ydi Maes Parcio Gilfach Ddu. Y ffi parcio cyfredol ydi £4.50 a gellir ei dalu gan ddefnyddio'r peiriannau talu ac arddangos ar y safle neu trwy PayByPhone. Os ydych chi'n defnyddio PayByPhone fe'ch cynghorir i lawrlwytho'r app cyn cyrraedd Gilfach Ddu, gellir dod o hyd i fanylion yma https://paybyphone.co.uk/ Mae'r maes parcio hyd at 10 munud o waith cerdded o'r ysbyty felly cynghorir ymwelwyr i gyrraedd ymhell cyn eu apwyntiad.\nCwrs rhaffau ac ysgolion - cwrs antur i blant ac oedolion\nCanolfan chwaraeon dŵr Padarn\nCanolfan Deifio Vivian Cychod Padarn\nLlwybrau Cerdded (taith 8km o amgylch y llyn a llwybrau eraill llai)\nGwarchodfa Natur Leol a Safle o Ddiddordeb Gwyddonol Arbennig Coed Dinorwig\nLlyn Padarn-safle enwog a cartref y Torgoch - salvelinus aplinus\nLon Las Peris-Llwybr Beicio teulu\nHenebion Hanesyddol Rhestriedig Chwarel Vivien\nPontwn Lansio cychod rhwyfo/ceufadau/hwylio\nCylchaith y Llyn\nTaith y Goedwig\nSiopau / gweithdai\nTocyn Parcio Blwyddyn Cyfeillion Parc Padarn ar gael\nCanllawiau diogelwch dŵr\nGwiriwch y dyfnder a'r gwely dŵr drwy gerdded i mewn yn ofalus.\nGall ardaloedd o wely'r llyn ddisgyn ymaith yn sydyn.\nEwch i mewn i'r dŵr yn araf er mwyn dod i arfer.\nPeidiwch â neidio neu blymio i mewn, nid ydych yn gwybod pa mor ddwfn yr ydyw ac mae gwely'r llyn yn cynnwys llechi miniog. Gallech hefyd gael sioc gan yr oerni.\nDewiswch lwybr nofio ar hyd y draethlin fel y gallwch fynd allan yn hawdd os ydych angen\nByddwch yn Weladwy! Gwisgwch gap nofio llachar a llusgwch fflôt llachar.\nGwisgwch siwt wlyb er mwyn eich cadw'n gynhesach ac yn fwy nofiadwy.\nPeidiwch byth â mynd i nofio ar eich pen eich hun. Sicrhewch gefnogaeth - mae canŵ, caiac neu fwrdd padlo yn gweithio'n dda, sy'n ddelfrydol, yn arddangos fflag Alpha gwyn a glas, yn rhybuddio bod plymwyr neu nofwyr yn y dŵr\nGall y llyn fod yn oer, hyd yn oed ar ddiwrnod poeth o haf. Gall dod i gyswllt â dŵr oer arwain yn gyflym at hypothermia, a gall y symptomau cynnar fel cael trafferth symud eich dwylo, wneud nofio yn anoddach na'r arfer yn sydyn.\nPeidiwch ag aros i mewn yn rhy hir.\nSicrhewch fod gennych ddigon o haenau o ddillad, het a diod gynnes yn barod pan fyddwch yn dod o'r dŵr, hyd yn oed yn yr haf.\nNofiwch pan fo'r tywydd yn addas yn unig - cofiwch fod pethau'n gallu newid yn sydyn\nCychod rhwyfo, canŵod, caiacau a byrddau padlo:\nSicrhewch fod eich siaced achub neu'ch cymorth hynofedd wedi'i gymeradwyo gan CE.\nGwisgwch eich siaced achub pan fyddwch yn ymyl y dŵr neu ar y dŵr.\nEwch i ganŵio, caiacio neu fwrdd padlo gyda rhywun arall ac arhoswch yn agos at y lan.\nGall cyfeiriad y gwynt newid yn sydyn a chryfhau'n gyflym, sy'n gwneud padlo'n galetach ac yn anoddach i ddychwelyd i'ch safle lansio. Gallai achosi i chi ddrifftio i ochr arall y llyn!\nGwyliwch am nofwyr dŵr agored! Gallant fod yn anodd eu gweld.\nCadwch cyn belled â phosib oddi wrth nofwyr a'u cychod cymorth.\nNi chaniateir unrhyw gychod pŵer ar y llyn\nPan fyddwch yn dod allan o’r llyn, dylech bob amser:\nGWIRIO - GLANHAU - SYCHU\nGWIRIWCH eich offer a'ch dillad am organebau byw. Rhowch sylw arbennig i ardaloedd llaith neu anodd eu harchwilio.\nGLANHEWCH a golchwch yr holl offer, esgidiau, dillad nofio a dillad yn drylwyr. Os fyddwch yn darganfod unrhyw organebau, gadewch hwy wrth ymyl y dŵr lle daethoch ar eu traws neu ar arwyneb caled i farw.\nSYCHWCH eich offer a'ch dillad i gyd. Gall ambell rywogaeth fyw am sawl diwrnod mewn cyflyrau llaith.\nAnsawdd Dŵr - Mae Llyn Padarn yn cael ei wirio’n rheolaidd gan Gyfoeth Naturiol Cymru\nMewn argyfwng cysylltwch â 999\nTrwydded - Gweithgareddau grŵp ar Lyn Padarn\nMae trefnwyr gweithgareddau grŵp angen caniatâd i gynnal gweithgareddau o gwmpas ac ar Lyn Padarn a'i gyffiniau.\nMi fydd ffi yn dyledus i Parc Padarn am y drwydded sydd ei angen i gynnal gweithgareddau grŵp.\nAm ragor o wybodaeth, cysylltwch â parcgwledigpadarn@gwynedd.llyw.cymru\nPysgota ar y llyn\nEr mwyn Pysgota ar Lyn Padarn mae angen sicrhau bod dau beth yn ei le:\nFe fydd angen trwydded pysgota â gwialen ddilys arnoch chi os ydych yn 13 oed neu’n hŷn.\nMae’n rhaid i chi gario eich trwydded pysgota â gwialen bob\ntro rydych yn pysgota neu gallwch wynebu erlyniad a chael eich dirwyo hyd at £2,500.\nManylion sut i brynu trwydded i’w gael gan Gyfoeth Naturiol Cymru\nMae angen caniatâd deiliaid hawl pysgota’r Llyn sef y Gymdeithas Pysgotwyr Seiont, Gwyrfai a Llyfni drwy brynu tocyn neu aelodaeth.\nI gynnal unrhyw ddigwyddiad ym Mharc Padarn mae angen trwydded.\nI wneud cais am drwydded ewch i: Gwybodaeth ar gyfer trefnwyr digwyddiadau\nGwefan: Ymweld ag Eryri


* NEW * Gweithgaredd Darllen a Deall Y Gaeaf\nAdnodd ardderchog i'r plant ymarfer eu sgiliau darllen a deall a dysgu ffeithiau am y gaeaf.\nDyma adnodd defnyddiol iawn sef cyfres o daflenni darllen a deall gwahaniaethol ar Nelson Mandela. Gwych ar gyfer gweithgareddau llythrennedd a thema.\nDyma bŵerbwynt ardderchog sy'n cynnwys gwybodaeth a ffeithiau am __________ - perffaith ar gyfer gwersi ar ____________\nDyma gardiau hyfryd a gall plant darllen a dilyn y cyfarwyddiadau er mwyn creu porthwr adar.\nGem lotto/bingo yn cyflwyno geirfa sy'n ymwneud a gwyl hanukkah, yr wyl Iddewig. Cyfle I blant cydweithio, datblygu sgiliau darllen ac adnabod arteffactau crefyddol.


Nadroedd a Nadroedd Defaid (snakes and Slow-worms) - Cyngor Bwrdeistref Sirol Pen-y-bont ar Ogwr\nRheoli Plâu – Nadroedd a Nadroedd Defaid\nNadroedd y glaswellt\nGall y wiber (Vipera berus) dyfu nes ei bod yn 80cm. Mae lliw’r neidr yn amrywio ac yn wahanol rhwng y ddau ryw. Fel arfer, llwyd yw’r lliw cefndir mewn gwrywod a brown mewn benywod. Mae gan nadroedd o’r ddau ryw batrwm igam-ogam du, trwchus sy’n rhedeg ar hyd y cefn i gyd.\nNeidr y glaswellt (Natrix natrix) yw’r neidr fwyaf ym Mhrydain, ac mae’n tyfu i ryw 150cm. Mae ei lliw’n amrywio, ond mae fel arfer yn rhyw fath o wyrdd gyda barrau fertigol byr du ac/neu sbotiau’n rhedeg ar hyd ei hochrau ac weithiau ar hyd y cefn. Mae ganddi fel arfer goler felen, wen neu liw hufen y tu ôl i’r pen, gyda marciau duon ar ei hymyl tua’r rhan ôl.\nMae’r neidr ddefaid (Anguis fragilis) yn fadfall heb goesau sy’n cael ei chamadnabod yn aml fel neidr. Mae’n tyfu nes ei bod yn 40cm ac mae’n frown neu lwyd. Mae’r cennau’n fach a llyfn sy’n rhoi edrychiad metelig neu sgleiniog i nadroedd defaid. Mae gan fenywod a rhai ifanc ystlysau du neu dywyll a llinell ddu denau sy’n rhedeg ar hyd y cefn. Mae gan wrywod llawn dwf liw cefndir brown/llwyd mwy dwl ac maent fel arfer heb y marciau tywyllach. Mae gan rai gwrywod ychydig o farciau glas sy’n gallu bod yn eithaf amlwg.\nMae’r wiber i’w chael ledled y DU, yn fwyaf aml ar rostiroedd tywodlyd a llethrau glaswelltog garw ar bridd sy’n draenio’n rhydd.\nMae neidr y glaswellt i’w chael ledled y rhan fwyaf o Gymru a chanolbarth a de Lloegr. Mae’n tueddu i ffafrio cynefinoedd dyfrol (afonydd, camlesi, llynnoedd, pyllau a.y.b.). Gall pentyrrau compost mewn gerddi gael eu defnyddio fel safleoedd dodwy, sy’n gallu golygu y bydd tyrfa ohonynt yn ymddangos gyda’i gilydd pan fo’r epilion yn cyrraedd ar ddiwedd mis Awst ac ym mis Medi.\nMae nadroedd defaid yn gymharol gyffredin ledled Prydain ac maent i’w cael mewn amrywiaeth o gynefinoedd, yn enwedig mewn glaswelltiroedd a rhostiroedd. O’n holl ymlusgiaid brodorol dyma’r rhai mwyaf tebygol i gael eu gweld mewn gerddi a rhandiroedd. Er ei bod yn bosib sylwi arnynt yn symud o gwmpas ar ddiwrnodau mwyn, yn enwedig ar ôl glaw, mae nadroedd defaid yn treulio’r rhan fwyaf o’u hamser o dan y ddaear neu o dan wrthrychau sy’n gorwedd o amgylch yr ardd.\nMae’r wiber yn bwyta mamaliaid bychain yn bennaf. Mae neidr y glaswellt yn bwyta amffibiaid a physgod yn bennaf. Mae nadroedd defaid yn bwyta gwlithenni’n bennaf ac maent felly’n gyfaill i’r garddwr.\nY wiber yw’r unig neidr wenwynig ym Mhrydain, ond gan nad yw’r gwenwyn ond wedi’i fwriadu i ladd anifeiliaid bychain megis llygod dŵr, nid yw’n arbennig o gryf. Er y dylid trin gwiberod â pharch bob amser, mae’r perygl o gael brathiad gan wiber yn aml yn cael ei orbwysleisio. Dim ond yn achlysurol y ceir gwiberod mewn gerddi oherwydd eu gofynion penodol wrth ddewis cynefin. Os cewch eich brathu, fe’ch cynghorir i gael triniaeth yn yr ysbyty. Mae’n annhebygol y byddai brathiad gan wiber yn effeithio’n ddifrifol ar gŵn a chathod, ond os byddwch yn amau bod eich anifail anwes wedi cael ei frathu, ewch ag ef at y milfeddyg i gael archwiliad.\nMae nadroedd y glaswellt a nadroedd defaid yn ddiniwed ac ni ddylent achosi unrhyw broblemau i bobl.\nCaiff nadroedd i gyd eu diogelu gan y gyfraith rhag cael eu lladd neu eu hanafu dan Ddeddf Bywyd Gwyllt a Chefn Gwlad 1981. Felly os byddwch yn dod ar draws neidr, peidiwch â’i niweidio. Os yw wedi mynd yn sownd neu wedi cael anaf, cysylltwch â’r RSPCA ar 08705555999.\nOs ydych yn pryderu ynghylch nadroedd yn eich gardd mae nifer o bwyntiau i’w hystyried.\nNid yw nadroedd (na madfallod) yn fygythiad mawr neu o gwbl i bobl nac anifeiliaid anwes\nMae’n eithaf tebygol mai pasio trwy eich gardd y mae’r neidr wrth chwilio am fwyd, ac efallai na fyddwch yn ei gweld byth eto\nMae nadroedd fel arfer yn llithro i mewn i’r prysgwydd os yw rhywun yn mynd yn agos atynt; maen nhw’n eich ofni chi fwy nag yr ydych chi’n eu hofni nhw\nDan rai amgylchiadau gall fod yn angenrheidiol symud gwiberod o erddi, felly i gael mwy o fanylion cysylltwch â\nFroglife ar 01733 558444 neu drwy’r e-bost ar info@froglife.org


Agenda item - YMDDYGIAD GYRRWR CERBYD HURIO PREIFAT / CERBYD HACNI (AR Y CYD)\nYMDDYGIAD GYRRWR CERBYD HURIO PREIFAT / CERBYD HACNI (AR Y CYD)\nCyfarfod Is-bwyllgor Trwyddedu, Dydd Mercher, 20fed Hydref, 2021 10.00 am (Eitem 5.)\nPwrpas: Er mwyn i'r Aelodau ystyried cynnal Gyrrwr Llogi Preifat / Cerbyd Hacni (ar y Cyd) mewn perthynas â gwybodaeth a ddaeth i law gan Uned Drafnidiaeth Integredig Cyngor Sir y Fflint.\nCyflwynodd y Swyddog Trwyddedu yr adroddiad i ystyried ymddygiad Gyrrwr Cerbyd Hurio Preifat/Cerbyd Hacni (ar y cyd) mewn cysylltiad â digwyddiad diweddar a gafodd ei adrodd i Adran Cludiant y Cyngor. Roedd yr adroddiad, oedd yn cynnwys datganiadau gan ddeiliad y drwydded a llygad-dyst i’r digwyddiad, yn tynnu sylw at yr adrannau perthnasol o ganllawiau roedd y Cyngor wedi’u mabwysiadu ar drin collfarnau, rhybuddion a chosbau eraill i alluogi’r panel i benderfynu a ddylai deiliad y drwydded barhau i gadw ei drwydded neu a ddylai gael ei wahardd neu ei ddiddymu. Cafodd y panel wybod bod yr Heddlu wrthi’n ymchwilio i’r digwyddiad.\nGan ymateb i gwestiynau, rhoddodd deiliad y drwydded rhywfaint o gefndir am yr amgylchiadau yngl?n â’r digwyddiad, gan egluro ei fod wedi cymryd sylwedd anghyfreithlon (canabis) i leddfu poen yn sgil anaf. Dywedodd ei fod wedi cymryd ychydig bach ar ôl gollwng cwsmer, roedd fod i yrru adref.Siaradodd ei gyn gyflogwr, oedd wedi dod gydag o i’r gwrandawiad, i gefnogi ei ymddygiad blaenorol, a dywedodd ar y dyddiad dan sylw, roedd wedi cysylltu â hi i ymddiheuro ac egluro’r sefyllfa a dywedodd hi wrtho i beidio â gyrru ac i aros wrth ei gar er mwyn iddi hi ei gasglu o. Fe eglurodd bod trefniadau wedi cael eu gwneud i yrrwr arall gymryd drosodd, ac ar ôl y digwyddiad, cafodd deiliad y drwydded ei wahardd nes bod y mater yn cael ei ddatrys.\nI’w amddiffyn, dywedodd deiliad y drwydded bod ganddo gofnod clir gyda’r Gwasanaeth Datgelu a Gwahardd oedd yn dyddio ‘nôl flynyddoedd, ond cyfaddefodd bod cyfres o heriau yn ei fywyd personol wedi arwain iddo wneud rhywfaint o benderfyniadau gwael.\nWrth iddo gael ei holi, daeth hi’n amlwg nad oedd deiliad y drwydded wedi derbyn pecyn agenda’r cyfarfod oedd yn cynnwys adroddiad ac atodiadau’r swyddog trwyddedu, yn cynnwys datganiadau. Cytunodd y Cadeirydd gydag awgrym y Cyfreithiwr bod yr agenda’n cael ei e-bostio at ddeiliad y drwydded yn syth a bod y panel yn gohirio ar ôl cychwyn am egwyl o 15 munud er mwyn iddo gael amser i’w ddarllen. Cadarnhaodd deiliad y drwydded bod hyn yn dderbyniol, ac ar ôl 15 munud, fe ail gychwynnwyd y cyfarfod.\nGan ymateb i gwestiynau gan y Cyfreithiwr, dywedodd deiliad y drwydded ei fod yn ymwybodol o amodau safonol trwydded ar gyfer gyrwyr cerbydau hurio preifat, a’i fod wedi bod yn esgeulus yn peidio â rhoi gwybod i’r Cyngor am ei anaf, fel y nodir yn adran 9 yr amodau. Fe eglurodd ei resymau dros beidio â cheisio sylw meddygol ar gyfer ei anaf a bod rhywun roedd yn ei adnabod wedi rhoi sylwedd anghyfreithlon iddo ar ôl ei lawdriniaeth. Dywedodd nad oedd wedi gyrru yn ystod y cyfnod hwnnw gan nad oedd ganddo fynediad at gerbyd. Wrth gael ei holi, roedd yn derbyn ei fod yn gwybod bod canabis yn sylwedd anghyfreithlon, ac y gallai bod â’r sylwedd yn ei feddiant a gyrru o dan ddylanwad sylweddau anghyfreithlon fod yn drosedd. Roedd yn derbyn na ddylai fod wedi gwneud hynny, a dywedodd y gallai’r effaith fod yn debyg i yrru dan ddylanwad alcohol.\nGofynnwyd i ddeiliad y drwydded a’i gynrychiolydd a oeddynt yn dymuno gwneud sylw pellach.\nDywedodd deiliad y drwydded bod y digwyddiad yn groes i’w gymeriad ac na fyddai’n digwydd eto, gan ychwanegu ei fod yn gobeithio y byddai ei hanes blaenorol yn cael ei ystyried. Yn ystod y drafodaeth, daeth hi’n amlwg bod deiliad y drwydded wedi gyrru’r car pellter byr at ddiwedd y ffordd i aros iddo gael ei gasglu, ar ôl cymryd y sylwedd anghyfreithlon a chysylltu â’i gyflogwr. Dywedodd ei fod wedi mynd i banig a’i fod yn teimlo embaras yngl?n â chael ei weld. Disgrifiodd y digwyddiad fel cyfres o ‘benderfyniadau gwirion’ na fyddai’n cael eu hailadrodd.\nPan oedd y Cadeirydd yn fodlon bod yr holl gwestiynau perthnasol wedi’u gofyn, gofynnodd i ddeiliad y drwydded (a’i gynrychiolydd) a’r Swyddog Trwyddedu i adael y cyfarfod tra’r oedd y panel yn dod i benderfyniad.\nI bennu’r cais, rhoddodd y panel ystyriaeth i’r sylwadau llafar ac ysgrifenedig deiliad y drwydded, ynghyd â Chanllaw’r Cyngor ar Drin Euogfarnau, Rhybuddion, Cyhuddiadau Troseddol neu gosbau eraill a gofnodir.Er eu bod yn nodi hanes blaenorol deiliad y drwydded, roedd y panel yn ystyried bod ei ymddygiad yn ddifrifol o ystyried natur y contract gyrru oedd yn cael ei wneud ar y pryd a’r perygl i ddiogelwch y cyhoedd. Roedd deiliad y drwydded yn ymwybodol o sgil-effeithiau posibl ei ymddygiad, ond er gwaethaf hynny, roedd wedi gyrru pellter byr wedyn ar ôl cymryd sylwedd roedd yn gwybod oedd yn anghyfreithlon.\nNid oedd y panel felly yn fodlon bod y gyrrwr yn unigolyn cymwys ac addas i feddu ar drwydded Gyrrwr Cerbydau Hurio Preifat/ Cerbyd Hacni (ar y cyd) a daethant i benderfyniad unfrydol y dylai gael ei ddiddymu, ar unwaith oherwydd y perygl i ddiogelwch y cyhoedd.\nGwahoddwyd y Swyddog Trwyddedu a deiliad y drwydded (a’i gynrychiolydd) yn ôl er mwyn ailymgynnull y cyfarfod.\nDarllenodd y Cyfreithiwr y penderfyniad (isod) a chyn i’r cyfarfod ddod i ben, cadarnhaodd y Cadeirydd hawl deiliad y drwydded i apelio.\nAr ôl ystyried yr holl wybodaeth yn ofalus, penderfynodd yr Is-bwyllgor i ddiddymu trwydded gyrrwr Cerbydau Hurio Preifat/Cerbydau Hacni (ar y cyd) deiliad y drwydded. Mae’r Is-bwyllgor yn fodlon bod ymddygiad Deiliad y Drwydded (yn cynnwys ysmygu sylwedd yr oedd yn gwybod oedd yn anghyfreithlon a gyrru pellter byr wedyn) yn golygu nad ydyw bellach yn unigolyn cymwys ac addas o fewn ystyr Deddf Llywodraeth Leol (Darpariaethau Amrywiol) 1976 i feddu ar drwydded gyrru Cerbydau Hurio Preifat/ Cerbyd Hacni. Mae’r Is-bwyllgor wedi penderfynu er diogelwch y cyhoedd y bydd y diddymiad yn digwydd ar unwaith oherwydd yn sgil ei ymddygiad, mae Deiliad y Drwydded wedi dangos llawer o ddiofalwch a phenderfyniadau gwael.


CBSW: Swyddfa Ystadau Tai Rhosllanerchrugog\nSwyddfa Ystadau Tai Rhosllanerchrugog\nSwyddfa Ystadau Tai y Rhos sy’n gyfrifol am reoli tai, fflatiau ac ati Cyngor Bwrdeistref Sirol Wrecsam yn ardaloedd Johnstown, Penycae, Ponciau a Rhosllannerchrugog.\nFfôn: 01978 832900\nCyhoeddiadau Swyddfa Ystadau Tai Rhosllanerchrugog\nMae’r staff yn swyddfa ystadau Rhos yn y broses o wneud eu gwiriadau chwarterol o’r eiddo i gyd – hoffem atgoffa’r tenantiaid bod ganddynt ddyletswydd i ofalu am eu gerddi a’r ardaloedd cymunedol. Mae’r swyddogion wedi mynd allan i edrych ar y gerddi a’r tir o amgylch ein eiddo i gyd i sicrhau eu bod yn cael eu cadw i safon dda fel sydd wedi’i nodi yn eich cytundeb tenantiaeth. Gwnewch yn siŵr bod eich gardd yn daclus os gwelwch yn dda fel nad oes raid i ni gymryd unrhyw gamau yn eich erbyn.\nAr Fawrth 27ain 2013 rydym yn darparu sgip i denantiaid Maes y Gornel rhwng 10am a 12 canol dydd.\nMae gwybodaeth am y tai, fflatiau ac ati y mae Swyddfa Ystadau Tai y Rhos yn gyfrifol amdanyn nhw i’w chael yn y ddogfen Gwybodaeth i Bobl Sydd Am Wneud Cais Am Dŷ yn ardal Swyddfa Ystadau Tai Rhosllanerchrugog.


Datganiad Ysgrifenedig: Cynllun Talebau Tanwydd Llywodraeth Cymru (10 Mehefin 2022) | LLYW.CYMRU\nDatganiad Ysgrifenedig: Cynllun Talebau Tanwydd Llywodraeth Cymru\nMae'r argyfwng costau byw yn cael effaith ddinistriol, yn enwedig ar aelwydydd ar incwm isel. Mae'r amcangyfrifon presennol yn awgrymu y gallai hyd at 45% o holl aelwydydd Cymru fod mewn tlodi tanwydd yn dilyn y cynnydd i’r cap ar brisiau ynni ym mis Ebrill. Bydd hyn yn gwaethygu ym mis Hydref pan ddaw'r cynnydd nesaf i'r cap ar brisiau ynni i rym.\nEffeithiwyd yn arbennig ar aelwydydd sydd ar fesuryddion talu ymlaen llaw. Mae'r rhai sy'n dibynnu ar fesuryddion talu ymlaen llaw yn talu tariff drutach o'i gymharu â mesuryddion credyd safonol. Mewn rhai achosion, mae taliadau sefydlog a ddyblodd ym mis Ebrill yn parhau i gronni pan fydd deiliaid tai yn hunan-ddatgysylltu am eu bod yn pryderu am gostau ynni.\nNid yw aelwydydd sy'n ei chael yn anodd talu costau ynni wedi'u cyfyngu i filiau ynni domestig trydan a nwy o’r prif gyflenwad. Yng Nghymru, mae tua un o bob deg aelwyd yn dibynnu ar olew gwresogi neu nwy hylifedig ar gyfer eu gofod domestig a gwresogi dŵr. Mewn ardaloedd gwledig, mae hyn yn cynyddu i 28% o aelwydydd. Mae'n rhaid i'r aelwydydd hyn hefyd dalu ymlaen llaw am eu tanwydd. Mae llawer wedi nodi bod cost olew gwresogi wedi mwy na dyblu dros y ddau fis diwethaf ac mae adroddiadau yn nodi bod cyflenwyr yn gwrthod darparu dyfynbrisiau ar gyfer danfoniadau olew, gan bennu'r pris ar y diwrnod y bydd yn cael ei ddanfon.\nMae'n bleser gennyf gyhoeddi lansiad cynllun talebau tanwydd Llywodraeth Cymru, a fydd yn darparu cymorth argyfwng i'r aelwydydd hynny sy'n gorfod talu ymlaen llaw am eu hynni ac sy'n methu gwneud hynny. Mae'r cynllun yn darparu talebau i gwsmeriaid sydd ar fesuryddion talu ymlaen llaw a bydd gwasanaeth argyfwng newydd yn cael ei lansio ar gyfer aelwydydd nad ydynt ar y grid nwy, ac nad ydynt yn gallu fforddio prynu poteli nwy neu lenwi eu tanc olew, eu storfa goed neu eu byncer glo.\nEr mwyn bod yn gymwys, bydd aelwydydd yn cael eu hatgyfeirio am gymorth gan un o rwydwaith o bartneriaid atgyfeirio. Rhaid iddynt fod mewn argyfwng ariannol dwys ac mewn perygl uniongyrchol o hunan-ddatgysylltu, neu yn wir eisoes wedi hunan-ddatgysylltu, neu'n gwneud dewisiadau a allai achosi niwed sylweddol i sicrhau bod ynni'n cael ei ariannu.\nBydd y cynllun yn cael ei reoli gan y Sefydliad Banc Tanwydd, elusen genedlaethol sydd wedi darparu cefnogaeth yng Nghymru ers 2015. Mae eu gwasanaeth hyd yma wedi canolbwyntio ar wyth canolfan Banc Tanwydd sy'n cael eu hariannu drwy gymysgedd o roddion lleol ac ymgyrchoedd codi arian canolog gan y Sefydliad Banc Tanwydd.\nMae Llywodraeth Cymru yn dyfarnu cyfanswm o £3.952m o gyllid grant i’r Sefydliad Banc Tanwydd i'w helpu i ehangu ei weithrediad yng Nghymru fel y gall ddod yn gynllun cenedlaethol. Bydd y cyllid yn rhoi sicrwydd i ganolfannau presennol y sefydliad y gall eu gwasanaethau barhau. Bydd hefyd yn helpu i sefydlu banc tanwydd ym mhob ardal awdurdod lleol yng Nghymru.\nCyflawnir hyn drwy ehangu’r rhwydwaith presennol gyda thua 40-50 o bartneriaid newydd a fydd yn cynyddu ôl troed y cynllun presennol yn sylweddol. Bydd y rhwydwaith hwn o bartneriaid yn galluogi'r sefydliad i ddosbarthu tua 49,000 o dalebau (naill ai £30 yn ystod misoedd yr haf neu £49 yn y gaeaf) i aelwydydd sy’n talu ymlaen llaw ledled Cymru ac sydd mewn perygl o ddatgysylltu, gan roi cymorth i tua 117,000 o unigolion (yn dibynnu ar faint yr aelwydydd). Bydd uchafswm o dair taleb i bob aelwyd mewn cyfnod o chwe mis ond mae gan bartneriaid atgyfeirio rywfaint o ddisgresiwn.\nBydd y cyllid hefyd yn darparu cymorth o dan gynllun ‘Cronfa Wres’ y Sefydliad Banc Tanwydd i helpu 2000 o aelwydydd nad ydynt ar y grid nwy ac sy'n dibynnu ar olew gwresogi a nwy hylifedig heb eu rheoleiddio ar gyfer eu gofod domestig a gwresogi dŵr. Bydd hyn o fudd i tua 4,800 o unigolion, yn dibynnu ar nifer y bobl sy'n byw ar yr aelwyd.\nBydd y cyllid hefyd yn ariannu’r gwaith o ehangu'r rhwydwaith partneriaid i roi cyngor cofleidiol ar ynni ac arbedion er mwyn osgoi dibyniaeth a cheisiadau niferus am gymorth, gan gynnwys atgyfeirio ymlaen fel y bo'n briodol. Bydd swyddogion yn sicrhau bod y Sefydliad Banc Tanwydd yn gweithio ochr yn ochr â darparwyr y Gronfa Gynghori Sengl.\nEr bod trefniadau'n cael eu rhoi ar waith i alluogi'r canolfannau newydd i ddod yn weithredol – rydym yn disgwyl y bydd y rhain yn agor yn yr hydref - gall pobl sy'n ei chael yn anodd o ganlyniad i’r argyfwng costau byw siarad ag Advice Link Cymru i sicrhau eu bod yn cael yr holl gymorth ariannol y mae ganddynt hawl iddo. Mae ein Cronfa Cymorth Dewisol hefyd ar gael i'r rhai sy'n profi pwysau ariannol eithafol.


Brexit: Mae'r Comisiwn yn cynnig creu Cronfa Addasu Brexit - Gohebydd yr UE\nMae'r Comisiwn Ewropeaidd wedi cyflwyno ei gynnig ar gyfer Cronfa Addasu Brexit, fel y cytunwyd gan y Cyngor Ewropeaidd ym mis Gorffennaf, i helpu i wrthsefyll y canlyniadau economaidd a chymdeithasol niweidiol - ar ddiwedd y cyfnod trosglwyddo ar 31 Rhagfyr 2020 - yn yr aelod-wladwriaethau a sectorau sy'n cael eu heffeithio waethaf. Bydd ganddo gyllideb gyffredinol o € 5 biliwn. Bydd y Gronfa Wrth Gefn yn cefnogi busnesau a chyflogaeth yn y sectorau yr effeithir arnynt. Bydd yn cynorthwyo rhanbarthau a chymunedau lleol, gan gynnwys y rhai sy'n ddibynnol ar weithgareddau pysgota yn nyfroedd y DU. Gall hefyd gynorthwyo gweinyddiaethau cyhoeddus i weithredu'n briodol rheolaethau ffiniau, tollau, glanweithiol a ffytoiechydol ac i sicrhau gwasanaethau hanfodol i'r dinasyddion a'r cwmnïau yr effeithir arnynt.\nY Comisiynydd Cydlyniant a Diwygiadau Elisa Ferreira (llun): “Bydd diwedd y cyfnod trosglwyddo ar 31 Rhagfyr 2020 yn cael effaith economaidd a chymdeithasol bwysig ar ranbarthau a chymunedau lleol sydd fwyaf cysylltiedig ag economi a masnach y DU. Trwy gynnig Cronfa Addasu Brexit, mae'r Comisiwn yn rhoi undod a chydlyniant eto fel elfennau allweddol o'i ymateb, gan sicrhau bod y rhai yr effeithir arnynt fwyaf yn derbyn y gefnogaeth angenrheidiol. "\nDywedodd y Comisiynydd Cyllideb a Gweinyddiaeth, Johannes Hahn: “Fe wnaethon ni ddylunio’r Gronfa Wrth Gefn hon i ddarparu cymorth cyflym a chymhleth, gan ganolbwyntio ar yr aelod-wladwriaethau hynny o’r UE yr effeithir arnynt fwyaf gan Brexit. Rwyf bellach yn cyfrif ar y Cyngor a Senedd Ewrop i drosi ein cynnig yn gymorth ariannol diriaethol yn ddi-oed. Wrth gwrs, bydd addasu'n strwythurol i'n perthynas newydd â'r DU yn gofyn am lawer mwy o addasiad tymor hir nag y bydd y gronfa wrth gefn hon yn unig yn gallu ei ddarparu. Bydd cyllideb bwerus newydd yr UE yn cefnogi’r gwaith hwn. ”\nCwmpas a mesurau wedi'u cefnogi\nBydd y Gronfa Addasu Brexit yn gyflym ac yn hyblyg, a bydd yn talu am wariant mewn unrhyw aelod-wladwriaeth dros gyfnod o 30 mis. Bydd yn cael ei ddosbarthu mewn dwy rownd:\nY mwyafrif helaeth o'r € 5 biliwn trwy rag-ariannu yn 2021, wedi'i gyfrifo ar sail effaith ddisgwyliedig diwedd y cyfnod trosglwyddo ar economi pob Aelod-wladwriaeth, gan ystyried graddfa gymharol yr integreiddio economaidd â'r DU, gan gynnwys masnach mewn nwyddau a gwasanaethau, a'r goblygiadau negyddol ar sector pysgodfeydd yr UE, a;\ncyfran lai o gymorth ychwanegol yn 2024, rhag ofn bod y gwariant gwirioneddol yn fwy na'r dyraniad cychwynnol, gan gyfiawnhau'r angen am undod ychwanegol gan yr UE. I fod yn gymwys i gael ad-daliadau o'r Gronfa Addasu Brexit, mae'n rhaid i aelod-wladwriaethau ddangos perthynas uniongyrchol eu hawliadau â Brexit. Bydd y system rheoli a rheoli ariannol arferol ar gyfer cronfeydd yr UE yn berthnasol.\nGall y Warchodfa gefnogi mesurau fel:\nCefnogaeth i sectorau economaidd, busnesau a chymunedau lleol, gan gynnwys y rhai sy'n ddibynnol ar weithgareddau pysgota yn nyfroedd y DU;\ncefnogaeth i gyflogaeth, gan gynnwys trwy gynlluniau gwaith amser byr, ailsgilio a hyfforddi, a;\nsicrhau gweithrediad rheolaethau ffiniau, tollau, misglwyf a ffytoiechydol a diogelwch, rheoli pysgodfeydd, ardystio ac awdurdodi cyfundrefnau ar gyfer cynhyrchion, cyfathrebu, gwybodaeth a chodi ymwybyddiaeth i ddinasyddion a busnesau.\nBydd yn rhaid i'r Senedd a'r Cyngor fabwysiadu'r Rheoliad arfaethedig.\nGadawodd y Deyrnas Unedig yr Undeb Ewropeaidd ar 1 Chwefror 2020. Hyd yn oed gyda'r Cytundeb Masnach a Chydweithrediad newydd rhwng yr UE a'r DU, bydd newidiadau mawr ar ddiwedd y cyfnod trosglwyddo ar 1 Ionawr 2021. Ar y dyddiad hwnnw, bydd y DU gadael Undeb Marchnad Sengl ac Undeb Tollau yr UE, yn ogystal â holl bolisïau a chytundebau rhyngwladol yr UE. Bydd yn rhoi diwedd ar symudiad rhydd pobl, nwyddau, gwasanaethau a chyfalaf gyda'r UE.\nBydd yr UE a'r DU yn ffurfio dwy farchnad ar wahân; dau ofod rheoleiddio a chyfreithiol gwahanol. Bydd hyn yn ail-greu rhwystrau i fasnachu mewn nwyddau a gwasanaethau ac i symudedd a chyfnewidfeydd trawsffiniol nad ydynt wedi bodoli ers degawdau - i'r ddau gyfeiriad, gan effeithio ar weinyddiaethau cyhoeddus, busnesau, dinasyddion a rhanddeiliaid ar y ddwy ochr. Bydd hyn yn arwain at ganlyniadau eang a phellgyrhaeddol i fusnesau, dinasyddion a gweinyddiaethau cyhoeddus. Y Comisiwn wedi bod yn gweithio gyda'r aelod-wladwriaethau a'u gweinyddiaethau i helpu paratoadau a hybu parodrwydd. Daeth casgliadau'r Cyngor Ewropeaidd, y cytunwyd arnynt yn ei gyfarfod arbennig ar 17-21 Gorffennaf 2020, i ddarparu ar gyfer sefydlu Cronfa Addasu Brexit arbennig newydd 'i wrthweithio canlyniadau annisgwyl ac andwyol mewn aelod-wladwriaethau a sectorau yr effeithir arnynt waethaf'.\nCwestiynau ac Atebion: Esboniwyd Cronfa Addasu Brexit\nY Comisiwn Ewropeaidd webpage: 'Yr UE a'r Deyrnas Unedig - Paratoi ar gyfer diwedd y cyfnod trosglwyddo'\nPynciau cysylltiedig:BrexiteuY Comisiwn EwropeaiddUK\nTwrci: Mae'r UE yn estyn cefnogaeth ddyngarol i ffoaduriaid\nE-wastraff yn yr UE: Ffeithiau a ffigurau


C.P.D. Llanilltud Fawr - Wicipedia\nC.P.D. Llanilltud Fawr\n(sy'n dal: 000)\nMae C.P.D. Llanilltud Fawr (Saesneg: Llantwit Major A.F.C.) yn glwb pêl-droed o dref Llanilltud Fawr ym Mro Morgannwg. Ffurfiwyd y clwb yn 1962 ac wedi esgyn sawl gwaith maent bellach yn chwarae yn adran Cymru South, sef lefel 2 system byramid Cymdeithas Bêl-droed Cymru.\n2 Cefnogwyr a chystadleuwyr\n3 Llwyddiant diweddar (2016-ymlaen)\nFfurfiwyd C.P.D. Llanilltud Fawr yn 1962 a bu pwyllgor yn dewis y tîm hyd nes iddynt gyrraedd Cynghrair Amatur De Cymru ym 1971. Hawliodd y tîm ei pencampwriaeth gyntaf o Gynghrair Amatur cyntaf o dan y rheolwr newydd Alan Foster yn 1979-80. Dilynwyd hyn yn agos gan eu hail bencampwriaeth flwyddyn yn ddiweddarach ar ôl cadw'r teitl ac ychwanegu Cwpan Corinthian i gyflawni'r dwbl. Dechreuodd y gic hon gyfnod euraidd yn yr 80au lle enillodd y clwb ddwbl arall o gynghrair a Chwpan Corinthian yn 83/84. Daeth hat-tric Cwpanau Corinthian yn nhymor 86/87. Roedd y clwb hefyd yn ail yn y gynghrair ar ddau achlysur arall yn ystod y degawd.\nRoedd yr 1990au mewn cyferbyniad yn gyfnod cymysg iawn i'r clwb, yr etholiad cyntaf yn 91/92 o dan arweinyddiaeth Rob Sherman, ac yna dyrchafiad ddwy flynedd yn ddiweddarach gyda Steve Manning wrth y llyw. Dwy flynedd yn gyflym ac yn y relegation, y tro hwn gyda'r deiliad ymddangosiad record Pete Lingham yn chwaraewr / rheolwr. Fodd bynnag, gwnaeth y clwb yn siŵr eu bod yn yr adran gyntaf eto ar droad y mileniwm, deuawd reoli Kev Pycroft a Phil Clay yn ennill dyrchafiad trwy ennill teitl cyfforddus 2il adran. Treuliodd y clwb y degawd nesaf yn gyson yn fflyrtio â theitl y gynghrair heb erioed edrych fel cystadleuwyr teitl difrifol gyda hoelion wyth Llanilltud Tim Watts a John Guy yn darparu sefydlogrwydd wrth y llyw mawr ei angen.\nDaeth y clwb yn ail hefyd yng Nghwpan Corinthian yn 2005. Fe wnaeth John Guy roi'r gorau i'w swydd fel rheolwr yn 2010 yn dilyn degawd fel rheolwr i symud i fyny'r grisiau fel Cadeirydd. Gwnaeth Guy hyn yn anhunanol er mwyn caniatáu cyflwyno syniadau ffresh i'r clwb gan y pennaeth newydd Kevin Rees mewn partneriaeth â Watts. Cyflwynodd Rees a Watts waed cnawd i’r staff chwarae gan ennill llwyddiant ar unwaith trwy godi Cwpan Hŷn SWFA yn 2010/11.\nCefnogwyr a chystadleuwyr[golygu | golygu cod y dudalen]\nGelwir cefnogwyr Llanilltud yn Windmill Army, a gallant dynnu torfeydd o hyd at 250 ar gyfer gemau pwysig fel eu penderfyniad teitl 2018 yn erbyn STM Sports o Gaerdydd. Am nifer o flynyddoedd, y cystadleuydd mwyaf blaenllaw oedd Sain Tathan, ond mae'r gystadleuaeth hon wedi lleihau oherwydd codiad Llanilltud trwy'r cynghreiriau. Yn lle, daeth C.P.D. Pen-y-bont yn brif wrthblaid yr edrychir arni fwyaf gan gefnogwyr a chwaraewyr fel ei gilydd.\nYn y cyfamser, mae gan y clwb gysylltiadau cyfeillgar â Bristol Rovers FC a'r clwb o'r Iseldiroedd Feyenoord Rotterdam.\nLlwyddiant diweddar (2016-ymlaen)[golygu | golygu cod y dudalen]\nMae Llanilltud wedi mwynhau llwyddiant anhygoel yn ystod y blynyddoedd diwethaf, gan godi o'r adrannau amatur i ail haen pêl-droed Cymru. Y llwyddiant mwyaf nodedig hyd yn hyn oedd codi teitl Adran Dau Cynghrair Cymru (Y De) yn nhymor 2017/18, yn nhymor cyntaf y clwb ar y lefel honno ar ôl cael ei ddyrchafu o Adran Tri y tymor cynt. Mae’r cyn-chwaraewyr Sam Snaith ac Adam Roscrow wedi mynd ymlaen i chwarae yn Uwch Gynghrair Cymru gyda Met Caerdydd, ac fe wnaeth y clwb hefyd fwynhau buddugoliaeth dros Y Barri - un o glybiau mwyaf Cymru. Mae stadiwm Windmill Lane hefyd wedi gweld gwelliannau, gan ychwanegu man eisteddle newydd a mannau sefyll concrit, ynghyd â gwelliannau i'r bar a'r clwb.\nYn dilyn buddugoliaeth o 4 - 3 dros Pontypridd, cyhoeddodd Karl Lewis y byddai'n gadael y clwb ar ddiwedd y tymor. Cyhoeddwyd mai Darren Robinson yn ei le yn fuan wedi hynny.\nhen wefan Pitchero\nWedi dod o "https://cy.wikipedia.org/w/index.php?title=C.P.D._Llanilltud_Fawr&oldid=10858936"


Darlithoedd 16 awr. Dwy ddarlith un yr wythnos. Yn Saesneg.\nSeminarau / Tiwtorialau 3 awr. Tri seminar un awr yn ystod y semester. Yn Gymraeg.\nArholiad Semester 1.5 Awr - caniateir i fyfyrwyr fynd a chopi glan o'r ddeddfwriaeth a argymhellir i mewn i'r arholiad. Arholiad a thestun. 100%\nArholiad Ailsefyll 1.5 Awr Trwy ailsefyll y modiwl a fethwyd 100%\nErbyn diwedd y modiwl, dylai fod gan y myfyrwyr wybodaeth am nifer o feysydd allweddol o gyfraith hawliau. Bydd disgwyl iddynt ddangos datblygiad pellach yn eu sgiliau wrth ymdrin a deunyddiau'r Undeb Ewropeaidd (gan adeiladu ar yr hyn y maent wedi ei gyflawni eisoes yn y modiwl rhagofynnol), a dangos gallu pellach wrth gymhwyso egwyddorion cyfreithiol i sefyllfaoedd ffeithiol ac wrth ddadansoddi a thrafod materion yr Undeb Ewropeaidd. Wrth asesu trwy gyfrwng gwaith cwrs ac arholiad, gellir mesur gwybodaeth y myfyrwyr a'u gallu i ymresymu a dadansoddi yn berthnasol i'r pwnc dan sylw.


Ysgrifennydd y Cabinet yn croesawu ymateb positif i EIDCymru | LLYW.CYMRU\nMae Lesley Griffiths wedi croesawu ymateb positif y diwydiant ffermio i’r system adrodd newydd electronig ar gyfer Cymru ynghylch symudiadau anifeiliaid, sef EIDCymru.\nMae bron i 3,000 o geidwaid wedi cofrestru ar y system ers iddi gael ei chyflwyno’r llynedd ac mae pob marchnad da byw, lladd-dy a chanolfannau casglu a chynnull yng Nghymru yn adrodd yn electronig i EIDCymru ar symudiadau anifeiliaid.\nCafodd EIDCymru ei datblygu ar y cyd â’r diwydiant er mwyn creu system adrodd ac olrhain ar symudiadau defaid ar gyfer y diwydiant ffermio yng Nghymru sy’n fodern ac yn gydnerth.\nErs lansio’r system mae dros 22.5 miliwn o symudiadau gan ddefaid a geifr wedi’u cofnodi ar y system. Mae rhanddeiliaid yn parhau i chwarae rhan amlwg yn y broses er mwyn sicrhau bod y system yn parhau i fod mor syml â phosibl i’w defnyddio a’i bod yn sicrhau’r manteision mwyaf posibl i’r diwydiant ac i’r llywodraeth. Mae’r ychwanegiadau diweddaraf yn cynnwys y Stocrestr flynyddol o Ddefaid a Geifr sydd ar gael ar-lein.\n“Cafodd EIDCymru ei datblygu er budd y diwydiant defaid ac mae’n tystio i’n hymrwymiad i helpu i foderneiddio arferion a gweithdrefnau ffermio.\n“Yn ystod ymweliad diweddar â marchnad da byw y Trallwng gwelais y system yn cael ei defnyddio ac roedd y manteision y mae’n eu cynnig yn gwbl amlwg. Mae’r system yn ei gwneud hi’n bosibl i symudiadau defaid gael eu holrhain mewn modd modern a chydnerth ac yn ei gwneud hi’n bosibl i ni ymateb yn gyflym ac yn effeithiol i unrhyw glefyd a allai ledu.\n“Hoffwn ddiolch i HCC sy’n gweithredu gwasanaeth EIDCymru am eu gwaith parhaus wrth annog mwy a mwy o bobl i ddechrau defnyddio’r system.”


Anogaeth i barcio'n ddiogel cyn gêm Gŵyl San Steffan ym Mharc y Scarlets\nAnogir y bobl fydd yn heidio i Barc y Scarlets ar Ŵyl San Steffan er mwyn gwylio'r gêm fawr flynyddol yn erbyn y Gweilch i barcio mewn modd diogel.\nMae'r Cyngor, yr Heddlu, a thîm rheoli'r Scarlets yn cydweithio er mwyn sicrhau bod y trefniadau'n hwylus ar gyfer y gêm Nadolig draddodiadol yn y stadiwm ysblennydd sydd â lle i 14,870 o bobl.\nY disgwyl yw y bydd yr holl docynnau'n cael eu gwerthu, a chynghorir y cefnogwyr i ddefnyddio'r meysydd parcio swyddogol neu'r cyfleuster Parcio a Theithio gan y bydd mwy o safleoedd ar gael eleni.\nBydd y gilfan ar yr A484 ynghau a chymerir camau gorfodi yn erbyn unrhyw bobl sy'n parcio'n anghyfreithlon ar yr ymylon glas neu ar y ffordd at waith Tata Steel.\nYn ogystal rydym wedi cael cwynion yn y gorffennol gan drigolion Heol Maes ar Ddafen ac ystâd Cefn Caeau, y tu cefn i'r stadiwm, fod pobl yn parcio eu ceir mewn modd peryglus yn y mannau hynny pan fo gemau mawr yn cael eu cynnal, gan beri anawsterau mawr ar y cyffyrdd a'r tu allan i gartrefi pobl. Felly gofynnir i selogion y bêl hirgron fod yn ystyriol.\nBydd swyddogion yr Uned Plismona Ffyrdd a'r Tîm Plismona Bro yn cydweithio'n agos â Swyddogion Gorfodi Sifil y Cyngor cyn y gic gyntaf am 2.05pm. Y rhybudd pendant yw y bydd unrhyw un sydd yn parcio'n anghyfreithlon yn cael dirwy.\nDywedodd y Cynghorydd Hazel Evans, yr Aelod o'r Bwrdd Gweithredol dros Drafnidiaeth: "Yr anogaeth i bobl yw defnyddio'r meysydd parcio swyddogol a'r cyfleuster parcio a theithio ynghyd â'r ddarpariaeth trafnidiaeth gyhoeddus, gan y bydd bysiau ar gael o'r orsaf reilffordd a mannau codi eraill.\n"Yn y gorffennol mae pobl wedi parcio eu cerbydau yn y gilfan ac ar hyd yr ymylon glas ar y brif ffordd A484 rhwng Llanelli a Chasllwchwr yn union gyferbyn â'r stadiwm. Mae hyn yn beryglus iawn i'r bobl wrth iddyn nhw gamu o'u cerbydau a chroesi'r ffordd brysur lle mae'r terfyn cyflymder cenedlaethol mewn grym. Bydd y gilfan ynghau ar ddiwrnod y gêm er mwyn atal pobl rhag parcio yno ac er mwyn eu hannog, gobeithio, i beidio â gadael eu cerbydau ar hyd ymylon y ffordd ychwaith. Yn ogystal rydym yn annog pobl i beidio â pharcio ar hyd y ffordd at waith Tata Steel, lle mae llinellau melyn dwbl, nac yn yr ardaloedd preswyl cyfagos.\n"Nid ydym am ddirwyo pobl ond bydd ein swyddogion gorfodi sifil ynghyd â'r heddlu ar ddyletswydd yn y cyffiniau."\nDywedodd Dave Healey, Rheolwr y Stadiwm: "Rydym yn cefnogi'r camau y mae'r Cyngor a'r Heddlu yn eu cymryd er mwyn sicrhau bod y cyhoedd yn ddiogel.\n"Gofynnwn i'r cefnogwyr barcio mewn modd cyfrifol. Mae ein cymdogion wedi cael trafferthion yn y gorffennol drwy fod pobl yn parcio y tu allan i'w tai gan olygu bod y trigolion yn methu symud eu ceir. Ond yn bwysicaf oll gallai parcio peryglus fod yn atal cerbydau'r gwasanaethau brys rhag cyrraedd argyfwng."\nY Meysydd Parcio:\nMaes parcio B (450 o leoedd)\nTata Steel (450 o leoedd)\nMaes parcio gorlif Tata (200 o leoedd)\nParcio a Theithio:\nY Goleudy, Dafen (100 o leoedd)\nY Meysydd Gŵyl (200 o leoedd)\nSchaeffler, Bynea (100 o leoedd)\n(Bysiau gwennol bob 30 munud)\nTocyn dwyffordd Oedolion £2 Plentyn £1\nTocyn unffordd Oedolion £1 Plentyn 50c\nYr Orsaf Reilffordd (dim gwasanaeth trenau)\nYr arhosfan bysiau ger Aldi


cy > working > Rural Communities > Evolving Communities\nCymunedau sy’n Esblygu\nMae’n bosibl y byddwch yn dymuno archwilio ffyrdd newydd o ddarparu gwasanaethau, cyfleusterau a gweithgareddau sydd o fudd i’ch cymuned.\nMae cymunedau a’u hanghenion yn esblygu bob dydd. Gallwn eich cefnogi i ddeall yr hyn sydd ei angen ar eich cymuned a threialu ffyrdd newydd o gwrdd â galw lleol gydag atebion arloesol i faterion pob dydd.\nDyma rai projectau rydym yn eu cefnogi dan y thema hon\nMae’r Tîm Cymunedau Gwledig Creadigol wedi treialu project peilot i gefnogi cymunedau yn y Fro wledig i rannu eu profiadau a dysgu gan ei gilydd er mwyn galluogi cymunedau i gryfhau ac ailgodi’r ysbryd cymunedol.\nGweithgareddau Rhieni a Phlant Gyda’i gilydd\nMae CRC wedi treialu cyfres o Weithgareddau Rhieni a Phlant gyda'i Gilydd yn y cymunedau a dargedir, sef Sain Tathan, Gwenfô, Y Rhws ac Ystradowen lle cafodd yr anghenion eu hadnabod trwy’r peilot mapio cymunedol.\nTargedodd y peilot blant oed ysgol (o 4 i 18 mlwydd oed) gyda'u rhieni/neiniau a theidiau/gofalwyr. Roedd y peilot yn cynnwys gweithgareddau peilota i’w rhedeg gyda rhieni a phlant gyda’i gilydd neu ochr yn ochr. Digwyddodd y gweithgareddau hyn mewn lleoliadau/ canolfannau cymunedol.\nGwneud Synnwyr o Les\nCafodd Cymdeithas Dai Newydd mewn partneriaeth â Iechyd y Cyhoedd Cymru a Bwrdd Iechyd Prifysgol y Fro gyllidi beilota amrywiaeth o weithgareddau lles yn y Fro wledig. Roedd y gweithgareddau yn cynnwys sesiynau ffitrwydd hwyl i ferched yn unig, ffitrwydd bygi, Her Fitbit gyda myfyrwyr yn Ysgol Uwchradd Llanilltud Fawr a Dosbarthiadau Coginio gyda rhieni a phlant yn ogystal â gwasanaeth cofleidiol yn cynnig sgiliau digidol a chyflogadwyedd. Mae’r peilot yn targedu cymunedau Sain Tathan, Llanmaes a Llanilltud Fawr lle mae ganddynt stoc tai.\nAdroddiad project llawn\nCreu Hafog gydag Iechyd\nMae Gweithredu dros Iechyd Meddwl Caerdydd a’r Fro mewn partneriaeth â Sefyll a Nexus, wedi cael cyllid i weithio gyda phobl sy’n wynebu problemau iechyd meddwl a’u gofalwyr yn y Fro wledig, grŵp sy’n anodd iawn eu cyrraedd. Bydd amrywiaeth o weithgareddau’n cael eu hwyluso gan gynnwys celf, drama, ysgrifennu creadigol, ffotograffiaeth a gweithdai crefft. Bydd hwn yn gyfle i ddechrau sgyrsiau am iechyd meddwl ac anghenion cymorth yn ogystal â chael adborth i lywio gwasanaethau iechyd meddwl yn y Fro wledig.\nRydym wedi ymchwilio a threialu ffyrdd gwahanol o fapio’r gwasanaethau a’r asedau mewn cymunedau, yn ogystal ag asesu anghenion y gymuned a bylchau mewn gwasanaethau. Mae hyn wedi helpu cymunedau i nodi pa wasanaethau anstatudol y gallent fod am eu datblygu. Cynhyrchwyd pecyn cymorth i helpu grwpiau cymunedol i ymgysylltu â thrigolion lleol.


Ymateb MEC i’r firws | Mudiad Efengylaidd Cymru\nFirws Corona – 18/3/2020 diweddariad i’r cyhoedd gan MEC\nFel y gwyddoch yn wyneb y firws COVID-19 rydym yn wynebu sefyllfa heriol sy’n newid yn ddyddiol.\nDiolchwn ein bod yn medru ymddiried yn ein Tad cariadus sy’n rheoli pob dim yn ystod y cyfnod ansicr yma. Rydym hefyd yn fwy argyhoeddedig nag erioed mai’r Efengyl yw’r unig ateb i anghenion dyfnaf pobl Cymru.\nCredwn ei bod hi’n amser i ddiweddaru ein cefnogwyr, partneriaid a chwsmeriaid am y camau yr ydym yn eu cymryd fel mudiad yn ystod y cyfnod hwn. Ein nod yw gofalu am ein staff a’n gwirfoddolwyr, helpu’r gymdeithas i ddelio gyda’r argyfwng a hybu a chynorthwyo Cristnogion ac eglwysi i estyn allan i bobl gyda’r efengyl.\nBydd pob digwyddiad a phwyllgor MEC a oedd i ddigwydd yn y misoedd nesaf (hyd at ganol Mehefin) yn cael eu haildrefnu, eu symud neu eu canslo. Mae manylion llawn i gael ar y wefan a byddwn yn cysylltu gyda phawb sydd wedi eu heffeithio i roi’r manylion ac/neu i drefnu ad-daliad llawn.\nBydd Bryn y Groes, ein canolfan gynadledda yn cau nes bydd rhybudd pellach. Eto, byddwn yn cysylltu gyda phob grŵp sydd wedi eu heffeithio gyda mwy o wybodaeth ac i ad-dalu’r blaendal.\nBydd ein caffi yn Wrecsam yn cau yn syth, ond bydd ein siopau llyfrau yn parhau ar agor (gyda’r posibiliad o leihau oriau agor).\nMae pob aelod o staff a gwirfoddolwr sydd yn rhan o’r categori ‘risg uchel’ wedi cael gwybod y bydd yn rhaid iddynt aros adref a dilyn canllawiau’r llywodraeth er mwyn diogelu eu hunain, y gymdeithas a’r gwasanaeth Iechyd.\nBydd pob gweithiwr MEC yn gweithio o adref lle mae hynny yn bosib hyd nes y bydd gwybodaeth bellach, ond byddwn yn parhau i agor ein swyddfeydd er mwyn sicrhau ein bod ar gael i gynnig help i bobl.\nByddwn yn gwneud datganiadau pellach yn fuan ynghylch gweithgareddau’r haf a’r ergyd ariannol i ni fel elusen o ganlyniad i’r penderfyniadau hyn.\nByddwn hefyd yn lansio rhai gweinidogaethau newydd i helpu Cristnogion ac Eglwysi ac i rannu’r efengyl yn fuan iawn. Fel Mudiad rydym am wneud y mwyaf o’r dyddiau yma gan fod cyfle clir i rannu’r newyddion am ein Gwaredwr a Duw sy’n sofran ym mhob sefyllfa.\nFel cam cyntaf, rydym yn mynd i fod yn cyhoeddi defosiwn dyddiol y medrwch ei dderbyn dros e-bost neu ar wefannau cymdeithasol. I dderbyn yr e-bost ewch i’r wefan a rhoi eich manylion ar y dudalen www.mudiad-efengylaidd.org/dyddiol.\nDo, carodd Duw y byd gymaint nes iddo roi ei unig Fab, er mwyn i bob un sy’n credu ynddo ef beidio â mynd i ddistryw ond cael bywyd tragwyddol. Ioan 3:16


Gwnewch yn Siŵr Nad yw Teuluoedd yn Cwympo i Dlodi y Nadolig hwn - Leanne - Leanne Wood - Rhondda Plaid Cymru CYM\nPostiwyd ar November 17 2020, 5:57 yh\nGorfodwyd y Prif Weinidog i ildio pan holodd Leanne Wood ef yn ystod sesiwn lawn am y ffaith na all rhieni sy’n gweithio hawlio unrhyw arian os gorfodir hwy i gymryd amser i ffwrdd i ofalu am blant a orfodir i hunan-ynysu.\nGyda llawer o ddisgyblion ysgol yn cael eu gorfodi i hunan-ynysu oherwydd iddynt ddod i gysylltiad ag achos positif yn yr ysgol, gadawyd llawer o rieni yn waeth eu byd os na fydd eu cyflogwr yn gadael iddynt weithio o gartref neu ganiatáu amser gyda thâl i ofalu am y plant. Yr ofn yw, gyda’r Nadolig ar y gorwel, y bydd llawer o deuluoedd yn wynebu tlodi oni fydd y Llywodraeth Lafur yn gwneud y cynllun hunan-ynysu yn fwy hyblyg.\nYn ystod Cwestiynau’r Prif Weinidog, dywedodd Leanne: “Mae’r cynllun ynysu coronafeirws o’r diwedd wedi agor ar ôl cryn oedi, ond ni fydd yn llawer o gysur i rieni plant sy’n gorfod hunan-ynysu.\n“Dim ond pobl y dywedir yn ffurfiol wrthynt am ynysu gan y timau olrhain sy’n gymwys i dderbyn tâl, ond dyw hynny ddim yn help i riant heb ofal plant sy’n gorfod cymryd amser i ffwrdd o’r gwaith i edrych ar ôl plentyn a gafodd orchymyn i aros adref. Does yna ddim hawl i apelio os gwrthodir cais.\n“O gofio bod y gronfa cymorth dewisol fel arfer yn gymwys yn unig i bobl heb gynilion ac sy’n wynebu angen dybryd, ac mai ychydig iawn o gyflogwyr sy’n rhoi amser taledig i ffwrdd i bobl edrych ar ôl plant, bydd llawer o rieni yn wynebu tlodi oherwydd anhyblygrwydd y cynllun hunan-ynysu coronafeirws fel y mae’n gweithredu yng Nghymru.\n“Rwy’n dweud a dweud, Brif Weinidog, fod angen i chi ei gwneud mor hawdd ag sydd modd i alluogi pobl i hunan-ynysu, felly sut byddwch chi yn cywiro’r broblem hon?”\nYn ei ateb, dywedodd y Prif Weinidog: “Rwy’n hapus i edrych ar y pwyntiau a gododd yr Aelod, wrth gwrs, ac os oes yna bethau y gallwn eu gwneud i beri bod y cynllun yn asio’n well gydag amgylchiadau unigol o’r math a ddisgrifiodd, yna byddaf yn hapus iawn os gallwn wneud hynny.”\nYchwanegodd: “Os oes mwy y gallwn wneud wrth i brofiad o’r £500 ddod i’r amlwg, ac yn enwedig os oes angen i ni ei fireinio’r cynllun i wneud yn siŵr yr ystyrir anghenion plant, yna rwy’n falch o ddweud wrth yr Aelod fy mod yn barod iawn i wneud hynny.”\niechydd tlodi Coronafeirws\nGareth Llewellyn published this page in Newyddion 2020-11-20 10:57:07 +0000